Қашқадарёлик ота 2 ёшли ўғлини уриб, кўзларини ўйиб олмоқчи бўлди - 28.09.2021, Sputnik Ўзбекистон\nҚашқадарёлик ота 2 ёшли ўғлини уриб, кўзларини ўйиб олмоқчи бўлди\nБоланинг чап кўзига нотўғри маз суртиш оқибатида кўз қорачиғи қаттиқ шикастланган 28.09.2021, Sputnik Ўзбекистон\nТОШКЕНТ, 28 сен – Sputnik. Қашқадарёда ота 2 ёшли ўғлини уриб, кўзларини ўйиб олмоқчи бўлган. Бу ҳақда Қашқадарё вилояти ИИБ ахборот хизмати хабар бермоқда.Хабарда айтилишича, 25 сентябрь куни вилоят ИИБ 102 операторига Деҳқонобод туманида яшовчи уй бекаси Ж.С. қўнғироқ қилиб, ўғли Э. Х.ни эри Д.Ш. уриб тан жароҳати етказганини ва жабрдийда ҳозирда Республика шошилинч тиббий илмий маркази Қашқадарё филиалининг реанимация бўлимида ётганини айтади.Аёлнинг ҳикоя қилишича, ўқитувчи бўлиб ишлайдиган турмуш ўртоғи ўша куни ишдан келганида, ўғлини кўрпачага ётқизиб, "дадаси қараб турар" деган умидда, даладан келган сигирни молхонага қамаш учун ташқарига чиқиб кетади.Орадан йигирма дақиқа ўтар-ўтмас, уйга қайтганида эри 2 ёшли болани уриб, боз устига нотўғри мазь суркаб, норасиданинг кўзларини кўрмайдиган даражага олиб келиб қўйганига гувоҳ бўлади. "Боламни бўғган, калла қисмига уриб тикув мошинасига қараб улоқтирган. Келсам, ҳушдан кетиб қолган боламни кўрпачага тўғри қилиб ётқизиб қўйибди. Болам кўкариб, музлаб қолган экан", - деб ўша кунги ҳодисани ёдга олади аёл.Она ўғлини ҳушига келтиришга ҳаракат қилади, бироқ эридан қўрққани сабабли тонг отишини кутиб, ҳодиса ҳақида ҳеч кимга хабар бермайди.Эри ишга кетгач, укасини ёрдамга чақиради ва у билан бирга болани больницага олиб боради.Аёлнинг сўзларига кўра, эрининг олдинги оиласидан ҳам фарзандлари бор ва у уларга нисбатан ҳам зўравонлик қилиб келган.Республика шошилинч тиббий ёрдам илмий маркази Қашқадарё филиали реанимация бўлими маълумотномасида вояга етмаган Э.Х. нинг танасида қўшма шикастланиш, бош миянинг лат ейиши, юз соҳасини ўнг томони шилинмаси, бўйин олдинги юзасида усти пўстлоқлашган терини тирналган жароҳати, шу соҳаларда юмшоқ тўқиманинг лат ейиши кўринишидаги жароҳатлар борлиги кўрсатилган. Окулист кўригига кўра, кўзда жароҳат борлиги, жумладан, нотўғри мазь суртилиши оқибатида кўз қорачиғи шикастлангани аниқланган.Мазкур ҳолат юзасидан Тергов бўлинмаси томонидан терговга қадар текширув ҳаракатлари олиб борилмоқда.\n12:12 28.09.2021 (янгиланди: 12:13 28.09.2021)\nБоланинг чап кўзига нотўғри маз суртиш оқибатида кўз қорачиғи қаттиқ шикастланган\nТОШКЕНТ, 28 сен – Sputnik. Қашқадарёда ота 2 ёшли ўғлини уриб, кўзларини ўйиб олмоқчи бўлган. Бу ҳақда Қашқадарё вилояти ИИБ ахборот хизмати хабар бермоқда.\nХабарда айтилишича, 25 сентябрь куни вилоят ИИБ 102 операторига Деҳқонобод туманида яшовчи уй бекаси Ж.С. қўнғироқ қилиб, ўғли Э. Х.ни эри Д.Ш. уриб тан жароҳати етказганини ва жабрдийда ҳозирда Республика шошилинч тиббий илмий маркази Қашқадарё филиалининг реанимация бўлимида ётганини айтади.\nАёлнинг ҳикоя қилишича, ўқитувчи бўлиб ишлайдиган турмуш ўртоғи ўша куни ишдан келганида, ўғлини кўрпачага ётқизиб, "дадаси қараб турар" деган умидда, даладан келган сигирни молхонага қамаш учун ташқарига чиқиб кетади.\nОрадан йигирма дақиқа ўтар-ўтмас, уйга қайтганида эри 2 ёшли болани уриб, боз устига нотўғри мазь суркаб, норасиданинг кўзларини кўрмайдиган даражага олиб келиб қўйганига гувоҳ бўлади.\n"Боламни бўғган, калла қисмига уриб тикув мошинасига қараб улоқтирган. Келсам, ҳушдан кетиб қолган боламни кўрпачага тўғри қилиб ётқизиб қўйибди. Болам кўкариб, музлаб қолган экан", - деб ўша кунги ҳодисани ёдга олади аёл.\nОна ўғлини ҳушига келтиришга ҳаракат қилади, бироқ эридан қўрққани сабабли тонг отишини кутиб, ҳодиса ҳақида ҳеч кимга хабар бермайди.\nЭри ишга кетгач, укасини ёрдамга чақиради ва у билан бирга болани больницага олиб боради.\nАёлнинг сўзларига кўра, эрининг олдинги оиласидан ҳам фарзандлари бор ва у уларга нисбатан ҳам зўравонлик қилиб келган.\nРеспублика шошилинч тиббий ёрдам илмий маркази Қашқадарё филиали реанимация бўлими маълумотномасида вояга етмаган Э.Х. нинг танасида қўшма шикастланиш, бош миянинг лат ейиши, юз соҳасини ўнг томони шилинмаси, бўйин олдинги юзасида усти пўстлоқлашган терини тирналган жароҳати, шу соҳаларда юмшоқ тўқиманинг лат ейиши кўринишидаги жароҳатлар борлиги кўрсатилган. Окулист кўригига кўра, кўзда жароҳат борлиги, жумладан, нотўғри мазь суртилиши оқибатида кўз қорачиғи шикастлангани аниқланган.\nМазкур ҳолат юзасидан Тергов бўлинмаси томонидан терговга қадар текширув ҳаракатлари олиб борилмоқда.


toshkent.uz Toshkent.Uz - 2017 Йил 2-Чораги Статистик Ҳисобот\n2017 йил 1-ярим йиллиги якуни бўйича асосий макроиқтисодий кўрсаткичлар\n2017 йил 1-ярим йилликда Тошкент шаҳрининг ялпи ҳудудий маҳсулоти ўтган йилнинг мос даврига нисбатан 107,4 фоизга ўсди.\n- Саноат маҳсулотлари ишлаб чиқариш ҳажми 104,6 фоизга;\n- асосий капиталга инвестициялар ҳажми 110,4 фоизга;\n- пудрат қурилиш ишлари ҳажми 108,9 фоизга;\n- чакана савдо айланмаси ҳажми 110,5 фоизга;\n- жами хизматлар ҳажми 113,7 фоизга иқтисодий ўсишига эришилди.\nЯлпи ҳудудий маҳсулот таркибида кичик бизнес ва хусусий тадбиркорлик улуши 63,9 фоизни ташкил этиб, ўтган йилнинг мос даврига нисбатан 0,1 фоиз бандга, хизматлар соҳасининг улуши эса 62,1 фоизни ташкил этиб, щтган йилнинг мос даврига нисбатан 0,9 фоиз бандга ортган.\nКичик бизнес ва хусусий тадбиркорликни янада қўллаб қувватлаш, ишбилармонлик муҳитини такомиллаштириш натижасида ҳисобот даврида 5550 та янги тадбиркорлик корхоналари ташкил этилди. Соҳа вакилларига тижорат банклари томонидан 3,4 трлн. сўмлик кредитлар ажратилди.\nҲудудий тасарруфдаги корхоналар томонидан 113,1 млн. долларга тенг маҳсулот ва хизматлар экспорти амалга оширилди. 2017 йил 1-ярим йилда\n34385 иш ўринларини ташкил этилиб, белгиланган режа кўрсаткичлари 101,3 фоизга бажарилган.\nПечать 29 Сентябрь 2017 Ўқилди: 1601


Давлат хизматчилари учун Ахлоқ кодексининг лойиҳаси муҳокамага чиқарилди - Anhor\nAnhor Все посты Давлат хизматчилари учун Ахлоқ кодексининг лойиҳаси муҳокамага чиқарилди\nДавлат хизматчилари учун Ахлоқ кодексининг лойиҳаси муҳокамага чиқарилди\nЎзбекистон Республикаси давлат хизматчиларининг одоб-ахлоқ кодекси халқ муҳокамасига қўйилди. Кодексда биринчи бор давлат хизматчиси тушунчаси ва унинг турлари ҳамда уларнинг таърифи берилмоқда, деб ёзади UzNews нашри.\nДавлат ташкилотларидаги одоб-ахлоқ комиссиялари;\nЎзбекистон Республикаси Президенти ҳузуридаги Давлат хизматини ривожлантириш агентлиги;\nЎзбекистон Республикаси Коррупцияга қарши курашиш агентлиги.\nШунингдек, Давлат хизматчиси фаолиятида бир қатор чекловлар белгиланмоқда. Жумладан:\nмансаб ваколатларини сиёсий партиялар, жамоат бирлашмалари ва уларнинг органлари манфаатлари йўлида амалга ошириш, давлат ҳокимияти вакиллик органига сайланган сиёсий давлат хизматчилари бундан мустасно;\n• ўз хизмат мавқейини суиистеъмол қилган ҳолда фуқаролар, жамият ва давлатнинг қонуний манфаатларига зарар етказиш орқали шахсий фойдани олиш.\nЛойиҳа 24 декабргача муҳокама қилинади.\nТошкентда трансафғон коридори бўйича халқаро музокаралар ўтказилди


Кальций глюконат – medu.uz – Дорилар ҳақида маълумотлар ўзбек тилида\nHome Йўриқномалар Кальций глюконат\nПрепаратнинг савдо номи: Кальций глюконат\nТаъсир этувчи модда (ХПН): глюкон кислотасининг кальцийли тузи\nфаол модда: кальций глюконати – 0,5 г;\nёрдамчи моддалар: картошка ёки маккажўхори крахмали, кальций стеарати.\nТаърифи: юзаси силлик, оқ рангли, рискали ва фаскали таблеткалар.\nКальций препарати нерв импульсларини ўтказиш жараёнларини амалга ошириш, скелет ва силлиқ мушакларнинг қисқариши, миокард фаолияти, суяк тўқималарининг шаклланиши, қон ивиши учун зарур бўлганкальций ионлари танқислигини тўлдиради. Кальций Глюконат қон томирлар ўтказувчанлигини камайтиради, яллиғланиш реакцияларнинг ривожланишини олдини олади, организмни инфекцияларга чидамлилигини оширади, аллергияга қарши ва гемостатик таъсир кўрсатади.\nКальций Глюконат қалқонсимон олди бези функциясининг тетания ёки спазмофилия билан бирга бўлган етишмовчилиги, аллергик касалликлар (қон зардоб касаллиги, эшакеми, ангионевротик шиш, тошмали иситма) ва дори қабул қилиш билан боғлиқ аллергик асоратлар, паренхиматоз гепатит, жигарнинг заҳарли шикастланишлари, эклампсия, яллиғаниш ва экссудатив жараёнлар (пневмония, плеврит, аднексит, эндометрит), тери касалликлари (қичиш, экзема, псориаз), гипокальциемияни даволаш, магний тузлари, шовул кислотаси ва унинг тузлари билан заҳарланишда, заҳарланишга қарши восита сифатида ўпка, меъда-ичак, бурун, бачадондан қон кетишида қўшимча қон тўхтатувчи восита сифатида қўлланилади.\nИчга, овқатдан олдин катталарга – кунда 2-3 марта 1-3 г дан, 1 ёшга етмаган болаларга – 0,5 г дан; 2-4 ёшларга – 1 г дан, 5-6 ёшларга – 1,5 г дан, 7-9 ёшларга 1,5-2 г дан, 10 ёшдан 14 ёшгача – 2-3 г дан кунда 2-3 марта буюрилади. Кекса ёшдаги шахслар учун препаратнинг дозасини кунда 2 г дан ошириш мумкин эмас.\nЮрак гликозидларининг таъсирини кучайтиради. Юракка таъсирига кўра калий ионларининг антагонистидир.\nУнча кучли бўлмаган гиперкальциурия, буйрак функциясининг озгина бузилишлари, анамнездаги сийдик-тош касаллигида препарат эҳтиёткорлик билан буюрилади ва бунда кальцийнинг сийдик билан ажралиб чиқиш миқдори назорат қилинади. Сийдикда конкрементлар ҳосил бўлишига мойиллик бўлганда истеъмол қилинадиган суюқлик ҳажмини ошириш лозим.\nКальций препаратлари юрак ва саркоидоз касалликларида эҳтиётлик билан тавсия этилади. Юқори дозалари буюрилганида, айникса ёш болаларда қон ва сийдикдаги кальций микдорини синчков назоратга олиш керак.\nҲомиладор ва эмизикли аёлларда\nҲомиладор аёлларда кальций препаратини витамин Д билан бирга қабул қилинганда, гиперкальциемия ҳолатига тушиши эҳтимоли юқори бўлиб, тавсия этилган миқдоридан оширилмаслик тавсия этилади. Эмизикли аёллар учун ножўя таъсири йўқ.\nОлдингисиКальций ва витамин D325.05.2018


Месси нима учун ўз «оёғини» сотган? Аргентиналик даҳонинг ҳурматга сазовор ишлари ҳақида - 15 Декабря 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2021-01-26, 4:35 PM\nГлавная / Bosh sahifa » 2020 » Декабрь » 15 » Месси нима учун ўз «оёғини» сотган? Аргентиналик даҳонинг ҳурматга сазовор ишлари ҳақида\nМесси нима учун ўз «оёғини» сотган? Аргентиналик даҳонинг ҳурматга сазовор ишлари ҳақида\n«Яхши инсон бўлиш, буюк футболчи бўлишдан кўра муҳимроқ», – деганди Лионель Месси. Лео эса бир вақтнинг ўзида ҳар иккаласини ҳам бирдек бекам-кўст бажариб келмоқда. Аргентиналикнинг индивидуал маҳорати ва ютуқлари ҳақида ортиқча гапиришнинг ҳожати йўқ. Чунки буни ҳамма ҳеч бўлмаганда телевизор орқали кўрган, роҳатланган ва лол қолган. Шундай экан, қуйида унинг ҳамма ҳам илғайвермайдиган хайрли ишлари ҳақида фикр юритамиз.\nЛионель ҳеч қачон одамларга, айниқса, болаларга ўз ёрдамини аямайди, чунки бир вақтлар унинг ўзи ҳам қийинчиликларга дуч келган. Лео болалигида ўсиш гормони етишмаслигидан азият чекиб, катта муаммоларга дуч келганлигини ҳақида эшитмаган мухлислар камчиликни ташкил қилса керак. Агар ўшанда «Барселона» томонидан молиявий ёрдам кўрсатилмаганида, эҳтимол, футбол бу каби даҳони кўрмаган бўларди.\nЎзгаларга ёрдам беришни хоҳлаган Месси 2007 йилдаёқ бемор ва камбағал болаларни ўқитиш ва уларга ғамхўрлик қилиш учун хайрия фондини ташкил этганди. Аргентинадаги фаол ишларидан ташқари ушбу фонд Мексикадаги болалар учун таълим дастурига ҳамда уруш ҳаракатларидан азият чеккан минглаб суриялик болаларни даволаш учун 100 мингдан евродан ортиқ маблағ ажратган. Бундан ташқари Лионелнинг шахсан ўзи ҳам узоқ вақт давомида болаларга ёрдам кўрсатиб келади ва шу туфайли 2010 йилдан бери ЮНИСЕФнинг элчиси ҳисобланади. Аргентиналик имкон қадар ушбу ташкилотнинг барча лойиҳаларида фаол қатнашишга ҳаракат қилади.\n«Мен ҳар бир боланинг таълим олишига қаратилган тарғиботни қўллаб-қувватлайман. Чунки ҳар бир бола ўз имкониятларини ва орзуларини амалга оширишга ҳақли деб биламан», – дейди Месси.\nШунингдек, Лео ўз маблағларини турли тиббиёт муассасаларининг қурилишларига ҳам сарфлашни канда қилмайди. 2013 йилда форвард ўзи туғилган Росарио шаҳридаги касалхонани реконструкция қилиш учун 600 минг евро ажратади. Тиббиёт муассасасида онкология маркази ва болалар хонаси модернизация қилинади, маҳаллий шифокорлар эса малака ошириш учун Испанияга жўнатилади. Худди шу йилнинг ўзида Лео Росариодаги спорт марказини таъмирлаш учун ҳам 150 минг евро хайрия қилади. Бир йил ўтиб футболчи Буэнос-Айресда саратон маркази қурилиши учун 140 минг маблағ ажратади. 2018 йилда эса футболчининг жамғармаси Барселонадаги болалар саратон маркази қурилишига нақ 1,5 миллион евро хайрия қилади. Форварднинг шахсан ўзи бинонинг (рамзий) биринчи ғиштини қўйиш маросимида иштирок этган.\n2013 йилда эса Япониянинг заргарлик буюмларини ишлаб чиқарадиган Гинза Танака компанияси Мессининг оёғидан нусха кўчириб, унга олтин қуяди. 25 килограммли асосий ҳайкал билан биргаликда яна 100 та кичик фигура ва ҳужумчининг оёқ изи туширилган 50 та олтин плита сотувга қўйилди.\nБуларнинг барчаси 5 миллион долларга сотилади, тўпланган пулларнинг барчаси Япониядаги зилзиладан жабрланганларга ёрдам бериш учун йўналтирилади.\n2015 йилда Месси ўз тасвири туширилган иккита расмни жами 1 миллион долларга сотди ва бу пулларни Индонезия, Непал ва Бангладешдаги болалар таълимига бериб юборди.\nКўриниб турибдики, Лео юз минглаб одамларга ёрдам берган ва бу ишни қилишда давом этмоқда. Аммо эътиборингизни 2012 йилда содир бўлган воқеага қаратмоқчимиз. Бир аёл Леонинг отаси билан боғланиб, унга ўғли, 12 ёшли марокашлик футболчи ҳақида ҳикоя қилиб беради. Валид Кашаш исмли болакайда Мессида бўлгани каби ўсиш гормони етишмовчилиги кузатилганди.\nАргентиналик даҳо эса ёш мухлисининг муаммосини эътиборсиз қолдиролмади ва унинг даволаниши учун пул тўлай бошлади. Ўша пайтдан бошлаб, бола 18 ёшга тўлгунигача ҳар 15 кунда «Барселона» форварди унинг даволаниши учун 200 евродан ўтказиб туради. Месси Валидга доимо кучли бўлишини ва ҳеч қачон таслим бўлмаслигини айтиб, хатлар юбориб туради.\nЛионель – ажойиб ва камтар инсон. У ҳам майдонда, ҳам унинг ташқарисида кўпчиликка намуна бўла олади. Шунинг билан бирга у ҳеч қачон мухлисларига автограф беришни ва суратга тушишни рад этмайди. Ўйлаймизки, юқорида келтирилган маълумотлар Месси ҳақидаги фикрларингизни янада ижобий томонга ўзгартиради, албатта.\nКатегория: FUTBOL YANGILIKLARI / Новости футбола | Просмотров: 110 | Добавил: #newsuz, #habarlar, #uznews, #Yangilik, #Yangiliklar, #новости, #news, #xabarlar, #ahborot | Рейтинг: 0.0/0


ҚАЙСИ КАСАЛЛИКНИ ФРАНЦУЗЛАР ИТАЛИЯЛИКЛАРНИКИ ДЕБ АТАШГАН?\nИлгари бу касалликни французлар - италянча, италияликлар – французча, нидерландлар – испанча, руслар – полякларники деб атаган. Осман империяси эса бу касалликни «христианлар касаллиги» деб хисоблар эди.\n1530 йилга келиб италиялик врач Фракасторо бу касалликни ўрганиб чиқиб СИФИЛИС (захм) деб ном берган. Бу касаллик тери, шиллиқ қаватлар, ички аъзолар, суяк ва нерв системасини зарарланиши билан кечувчи оқиш трепонема (Treponema pallidum) томонидан чақирилувчи хроник венерик касаллик хисобланади.\nФеврал 18, 2018 665 3 Рукн ИНФЕКЦИОН ХАСТАЛИКЛАР\nАвг 17, 2017 20382\nОкт 19, 2017 17220\nАвг 21, 2017 13890\nАвг 22, 2017 10781\nСен 27, 2017 10124\nНоя 24, 2017 8825\nАвг 17, 2017 8426\nОкт 01, 2017 8069\nСен 02, 2017 7814\nАвг 21, 2017 7127\nАвг 27, 2017 6806\nАвг 17, 2017 6096\nАвг 22, 2017 6061\nСен 02, 2017 5558\nАвг 31, 2017 5477\nОкт 19, 2017 5287\nСен 10, 2017 5227


Кун сайин ошаётган нархлар сизни чақяптими?\n"Тепада ўтирган "нон емаслар"дан ташқари ҳамма чарчаган", дейди нархлар ошгани ҳақида гапирган тошкентлик суҳбатдошимиз.\n2011 йил 1 октябрдан Ўзбекистонда 600 гараммлик буханка нон нархи 25 фоизга ошди ва шу кунгача 400 сўм бўлган бир буханка нон 500 сўмга сотилмоқда. Аҳолига етказиб берилаётган газ, марказлашган иситиш тизими хизмати, совуқ ва иссиқ сув нархлари ҳам ошди. Ҳукуматнинг навбатдаги қарори билан электр энергияси, бензин ва жамоат транспортидан фойдаланиш нархларининг ҳам ошиши кутилмоқда. Шу муносабат билан Ҳафта саволи рукнининг бугунги сонида “Кун сайин ошаётган нархлар сизни чақяптими?” деган саволни қўйдик.\nАбдураҳим ака, самарқандлик шифокор:\nАлбатта, албатта чақаяпти ака. Имконият йўқ. Ойлигимни 100 фоиз пластикка ўтказган. Ведомостда “коммунал тўловлар”га деб 100 минг қайтариб қолади. Хоҳлайманми, хоҳламайманми мажбур бу. Майда-чуйда харажатлар уйдаги томорқамиздаги деҳқончилигимиздан, чорвачилигимиздан тушаëтган маблағга кун кўриб ўтирибмиз деяпманда. Нархларнинг кўтарилиши албатта бизга таъсир қилди. Халқ тинч турибди. Халқ қўрқади. Халқ маънавий қашшоқ. Халқнинг ўзи айбдор. Юқоридаги раҳбарлар айбдор эмас. Лекин коррупцияга берилган раҳбарлар шундан манфаатдор бўлиб ëтибди. Халқнинг ўзи айбдор. Йиғилиб, додини чиройли тарзда айтиб бера олмайди.\nБухоро вилояти ИИБ майори Камолов:\nЎзимга етади ойлигим Худога шукур. Ҳаракат қилсак, уй ҳам қурамиз Худога шукур, машина ҳам оламиз Худога шукур. Ойлигимизни оламиз, ўшанга қараб мол боқамиз, бошқа қиламиз. Йўқ, (нархлар мени чақмаяпти). Мен учун нормалний. Худога шукур ойлик етаяпти.\nАСР нашриëти ходими:\nАрендада ўтирамиз. Арендатор “Энергоносителларга нарх ошди. Аренданинг нархини оширамиз” деса, бизларга ҳам таъсири бор. Аренданинг нархи ошса, маҳсулот нархи ошади, лекин бунақа саволларга жавоб бермайман. Телефон қилиб нимага мени сўроққа тутаяпсиз? Телефондаги сўровларга жавоб йўқ бизда.\nАбдуқаҳҳор Мусаев, пенсионер:\nНархлар ҳаммани чақаяпти, битта бизларни эмас. Тепада ўтирган "нон емаслар"дан ташқари ҳамма чарчаган. Мутлақо тўғри келмайдида. Умуман нима қилишни ҳам билмайсиз. Қанақа қилиб яшаб бўлади? Одам ҳайрон. Нон-чой, нон-чой, шу нон-чойга ҳам етмаяптию ҳозир берган пенсияси. Ë газга қарз бўлиб қоласиз, ë сувга қарз бўлиб қоласиз. Бир инсон йўқки, “ҳой, нима қилаяпсизлар” дейдиган. Улар юрибди. Ана ўртага тушиб ўйнаб юрибдию президентимиз ҳам. Ҳеч кимдан хабари йўқ. Мақтанади фақат телевизорга чиқиб. Халқдан сўрайдиган одамнинг ўзи йўқ. Чарчаб бўлди, тамом бўлди. Оддий фуқаролар уже чарчаб бўлди. Прокурор, милиция, ҳокиму президент девонида ўтирганлар, 250та оғзини очиб ўтирган Олий Мажлис сенаторлари - ана улар яшаяпти. Улар ҳозир чўнтагини тўлдириб, оғзига ҳам, бошқа ëғига ҳам тўлдириб бола-чақасини ўйлаб ëтибдида. Нима қилсин бечора халқимиз. Ҳар битта одамга биттадан милиция қилиб қўйган. Еб ëтибди улар ҳам. Оддий халқнинг қўлидан нима келади? Ҳеч кимнинг иши йўқ халқ билан.\nСурхондарë вилояти ИИБ кичик сержанти:\nФахрланамиз халққа қўлимиздан келгунча ëрдамимиз тегиб юрса. Ойлик, давлат бергани етади Худога шукур. Одам қанча кўп пул топса, шунча кўп йўқотадида. Одам ўзини инсофда ушласа, етади.\nМуниса, мебел дўкони ходимаси:\nНархлар чақса чақаверсин, қашиймизда. Нархлар ошгандан кейин тўлаймизда нима ҳам қилардик. Сал камроқ фоизга оширса бўлмасмиди? (Маошим) ҳозирча етаяпти. Аммо қанча олишим сир бўлиб қолақолсин.\nСергей Ежков, мустақил журналист:\nНархлар чақяпти, чақяпти. Энг ёмони ҳамма нарх автоматик тарзда кўтарилишида. Бу одамни хурсанд қилмайди.\n“Доброе утро” сут махсулотлари ширкати ходимаси:\nНархлар чақяпти. Иссиқ сув ва умуман иситиш учун нарх қиммат. Мен ўз вақтида тўлай олмаяпман. Нархлар ошгани сезилаяпти.\nВенера Исроилова, Саёҳат меҳмонхонаси бошлиғи:\nҲозирча биз нархлар чақаётгани сезмаяпмиз. Бизга нархлар ошгани таъсир қилмайди. Чунки биз Молия вазирлиги билан бир йиллик шартнома имзолаганмиз. Келаси йил нима бўлишини кўрамиз. Унгача ҳали яшашимиз керак. Биласизми, одамларнинг иштаҳаси ҳар хил. Кимгадир бир бурда нон етади. У шу нонни еганидан хурсанд бўлади. Кимдир яна ниманидир хоҳлаши мумкин. Биз эса ҳамма нарсадан ҳурсандмиз.\nСоғлиқни сақлаш тизими ходимаси:\nОйлигим етарли. Нархлар ошиши ҳозирча менга сезилмади.\nФавқулодда вазиятлар вазирлиги ходимаси:\nНархлар ошса, албатта бу бизга таъсир қилади, лекин бу ҳаммаси келишилган ҳолда, буни “техусловие” дейилади, газ, сув, иссиқ қувват энергия қаердан келаяпти, неча пул ажратилади давлат бюджетидан. 20 фоизга нарх ошиши менинг ўзим ўйлашим бўйича кўп.


Жиззахда 41 минг гектардан ортиқ ерга томчилатиб суғориш тадбиқ этилади » Sangzor.uz - Инновацион янгиликлар портали\nSangzor.uz - биз сизга яқинмиз! » Жиззах янгиликлари » Жиззахда 41 минг гектардан ортиқ ерга томчилатиб суғориш тадбиқ этилади\nЖиззахда 41 минг гектардан ортиқ ерга томчилатиб суғориш тадбиқ этилади\nТомчилатиб суғориш усули бошқа усуллар орасида ўзининг юқори самарадорлиги билан ажралиб туради. Яъни, бу усул сув ресурслари етишмаслиги шароитида кам сув сарфлаб юқори ҳосил олишга имкон беради. Ҳисоб-китобларга кўра, сув табиий усулдагига нисбатан 40-45 фоиз тежалади. Қолаверса, бу йўл билан экинларга ишлов беришдаги сарф харажатларни иқтисод қилиш ҳамда суғориш ишларида қўл меҳнатини камайтириш мумкин бўлади.\nСир эмаски, кейинги йилларда мамлакатимизда сув ресурсларидан самарали фойдаланиш ва шу асосида суғориладиган майдонлардан олинадиган ҳосил миқдорини ошириш борасида самарали ишлар амалга оширилмоқда.\nБу борадаги Ўзбекистон Республикаси Президентининг 2020 йил 11 декабрдаги “Қишлоқ хўжалигида сувни тежайдигин техналогияларни жорий этиш янада жадал ташкил этиш чора-тадбирлари тўғрисида”ги ПҚ-4919-сонли қарори қабул қилиниб, мазкур ҳужжат асосида 2021 йилда сувни тежайдиган технологияларни жорий қилиш бўйича ҳудудларнинг прогноз кўрсаткичлари белгилаб олинганди. Унга кўра, Жиззах вилоятида 61 минг 448 гектар майдонга ушбу технологияни тадбиқ этиш орқали 41 минг\n448 гектар ерда томчилатиб суғоришни йўлга қўйиш мақсад қилиб олинган. Шундан 2 минг 753 гектари Бахмал туманида амалга оширилиши белгиланиб, тежамкор технологиялар асосан боғ ва токзорларда қўлланилган.\nДарвоқе, Президент қарорида қишлоқ хўжалиги маҳсулотлари етиштирувчиларига сувни тежайдиган технологияларни жорий этиш бўйича харажатларнинг бир қисмини қоплаш учун 2021 йилдан субсидиялар тақдим этиш ҳам назарда тутилган.\nСубсидия маблағлари - жорий қилинган сувни тежайдиган технологиялар камида беш йил ишлатилиши шарти билан ажратилади. Мабодо сувни тежайдиган технологиялардан белгиланган тартибда ва муддатларда фойдаланилмаганда ажратилган субсидия маблағлари қайтариб олинади ҳамда қўлланилган солиқ имтиёзлари бекор қилинади.\nҚарор ижросини ўз вақтида ва сифатли таъминлаш мақсадида «Ўзагроинспекция»нинг Бахмал туман бўлими томонидан доимий равишда мониторинг ишлари олиб борилди.\nЎрганиш натижаларига кўра, 2021 йил мобайнида Давлат бюджетидан ажратилган 8 млрд 781 млн 900 минг сўм субсидия маблағлари эвазига туманда 43 та тадбиркорлик субъектлари ва фермер хўжаликлари томонидан 22 дона қудуқ ва насос станциялари ёрдамида 882,1 гектар майдонда замонавий инновацион технологияси жорий қилингани маълум бўлди. Инспекция томонидан ўтказилган 22 та назорат тадбирлари давомида ушбу субъектларга 19 та огоҳлантириш хатлари ва 3 та ёзма кўрсатма берилди. Жорий йилда ҳам бу борадаги назорат тадбирлари давом эттирилади.\n“Ўзагроинспекция”нинг Бахмал туман\nКузги ғаллани суғориш қоидасини бузган 5 нафар фермер хўжаликлари раҳбарлари бўйича тўпланган материаллар ҳуқуқни муҳофаза қилувчи органларга юборилди\nЖиззахда кузги бошоқли дон экинларини суғориш давомида 427 та камчилик аниқланди\nМирзачўлда сув назорати соҳасида 244 та қонунбузилиши ҳолатлари аниқланди


Ироқда ИШИДнинг хазинаси топилди — Sof.uz\n18.04 13:14 1344 Jahon\nИроқ хавфсизлик кучлари Мосул шаҳридаги уйлардан бирининг вайроналари остидан қарийб 1,6 миллион доллар, бир неча килограмм кумуш ва тилла таналарни топишди. Бу ҳақда Shafaq news хабар тарқатди.\nҚайд этилишича, ушбу бойликлар бир пайтлар ИШИДга тегишли бўлган ва унинг ғазнасида сақланган. Пуллар ва қимматбаҳо металлар маҳаллий аҳолидан тортиб олингани айтилмоқда.\nХуфя жойдан йирик миқдордаги АҚШ долларидан ташқари 17,5 миллион Ироқ динори (қарийб 12 минг АҚШ доллари), зарб этишга тайёр ҳолатга келтирилган 15 килограмм кумуш, зарб қилинган ярим килограмм олтин тангалар ва 17,5 килограмм кумуш ёмбилар топилди. Яна бошқа металлар ҳам топилган, аммо уларнинг тури ҳозирча аниқлангани йўқ.\n2014 йилга келиб ИШИДчилар Ироқ ҳудудининг учдан бир қисмини эгаллаб олган эди. Ўша йилнинг июнида улар Ироқнинг иккинчи йирик шаҳри бўлмиш Мосулда ҳам назорат ўрнатди ва уни ўзларининг пойтахти деб эълон қилди. Мосулни озод қилиш операциясидан кейин бу ерда бузилмаган бино деярли қолмади. Ҳисоб-китобларга кўра, шаҳарни қайта тиклаш учун камида 2 миллиард доллар керак.\n21:37 0 O‘zbekiston


Фарғонада инсонийлик ёрдамини кўрсатган участка нозирини олма ўғирлашда айблашмоқда - EFFECT.UZ\n. 01:04 | 03.10.2021\nИжтимоий тармоқларда “Фарғона вилояти Сўх туманида участка нозири олма ўғирлади” деган сарлавҳа остида хабар тарқалди. Effect.uz журналистлари Аҳмедов Ҳамиджон ва Раҳмонов Беҳзодбек вилоят ИИБ билан ҳамкорликда ҳолатни ўрганиб чиқишди.\nМаълум бўлишича, Сўх туманида истиқомат қилувчи фуқаро ўз боғидан олма меваларини териб, автомашинага юклаётган пайт ҳудуд профилактика инспектори ушбу фуқарога ёрдам бериб, қопдаги олмаларни ташишда кўмаклашган.\nЛекин айрим телеграм фойдаланувчилари ва блогерлар мазкур ҳолатни асл моҳиятини ўрганмасдан нотўғри талқин этиб, юқоридаги каби мазмунда ёлғон, асосланмаган, ИИБ органлари обрўсига путур етказувчи мазмундаги хабарларни тарқатишган.\nСўх тумани ИИБ бошлиғининг ММИБ ўринбосари Майор Шодиев Рашиджон Муйдинович ҳолат бўйича қуйидагиларни билдириб, фуқароларни огоҳлантиришга чақиради.\n“Ҳурматли мустақил журналист ва фаол фуқаролар, шуни маълум қилиб қоламанки интенетда тарқалаётган маълумотларни ўрганиб, таҳлил қилишингизни, тўғрилигига ишонч ҳосил қилгандан сўнг ўз саҳифаларингизда ёритишингизни, сиз тарқатаётган маълумотлар ходимларнинг ишчанлик фаолиятига путур етказмаслигига унга нисбатан фуқаролар ишончини суистеъмол қилмаслик, фуқароларни ходимларга нисбатан нафратини уйғотмаслик учун маълумотларни тўғрилигини ўрганишингиз сўралади.\nШуни эсдан чиқармаслигингизни сўраб қоламиз:\nЁлғон маълумот бериш Ўзбекистон республикаси қонунларида қатъий жазо белгиланганлигини маълум қилиб қоламан”.\n“Ҳамюртларимиздан интернетда тарқатилаётган шу каби хабарларга расмий муносабат билдирилмасдан олдин турли ноўрин хулосаларга бормасликларини сўраб қоламиз” – дея қўшимча қилмоқда Фарғона вилоят ИИБ.\nTeglar:олма, Сўх, Участка нозири, Фарғона


Гўзал ва бетакрор товуслар – Tadbirkor-Fermer\nГўзал ва бетакрор товуслар\nТовуслар- Товуқсимонлар туркуми, қирғовуллар оиласига мансуб қушлар уруғи. 2 тури бор.\nОддий Товус танасининг узунлиги 100-125 см, думу 1,5 смгача. Оғирлиги 4-4,5 кг. Боши, бўйни ва кўкрагининг бир қисми яшил, орқаси кўк, танасининг ости қора. Ҳиндистон ва Шри Ланкада тарқалган. Ўрионнинг бутазор қисмини ҳуш кўради.Уясини ерда чуқурча шаклида ясайди. 4-7 та тухум қўйиб, урғочиси 30 кун босади.\nЯшил қанотли Товус Ҳиндихитой ва Индонезияда тарқалган. Бутазорлар, дарё қирғоқлари ва бошқа ерларда яшайди. Товуслар ҳашорат, ўсимлик ва майда умуртқалилар билан озиқланади. Гўшти мазали. Оддий Товус тутқунликда яхши кўпаяди. Товус товуқсимонларнинг йирик,чиройли ва жозибадор шаклларидан; хайвонот боғларида боқилади.\nТовуслар уй шароитида\nТовус патлари қадим вақтлардан инсонни жалб қилиб келган. Ўрта аср рицарлари товус патларидан шлем ва шляпаларини безаш мақсадида фойдаланишган, қизлар патлардан безак сифатида фойдаланишган. Катта зиёфатларда дастурхонга қовурилган товус гўштини чиройли ва гўзал патлари билан бирга узатилган (товус гўшти мазали хисобланмаса ҳам ушбу урф-одат XVI асргача сақланиб келган) ва француз рицарлари унинг устида қасамёд қабул қилишган.\nXV асрда Америка ихтиро қилиниб, куркалар аста-секин товусларни сиқиб чиқармагунча Европадаги бадавлат овқат шинавандаларини нафсини қониқтириш учун товусларни боқиш анъанаси давом этиб келган. Қадимда товус тухумлари ҳам овқатга ишлатилган.\nXX аср бошларида товуслар ҳовли, парк ва томошабоғларни безатиш мақсадида камдан кам боқилган, чунки уларнинг ёқимсиз миёвлаш овозлари ва боғга келтирадиган зарарлари унинг сиройли кўриниши орқали оладиган лаззатланишни боса олмайди деб ҳисобланган. Ҳозирги вақтда улар кўпинча декоратив қуш сифатида боқилади.\nТовусларни барча турлари тропик ўрмонларда ва бамбукли чангалзорларда ва албатта сув бўлган жойларда яшаб келган.\nОддий товус Бутазорли ўрмонлар, айниқса сув ва ўтзор қияликлари мавжуд бўлган бутазорлар уларнинг севимли жойлари ҳисобланади. Кечаси тунаш учун баланд дарахтлари мавжуд бўлган плантацияларда (махсус қишлоқ хўжалик экинлари экиладиган майдон) ҳам жойлашишган. Табиатда товуслар янги униб чиққан бошоқли ўсимликлар, пишиб етилган реза мева ва дарахт меваларини кўп миқдорда ейди. Товуслар илон ва майда кемирувчиларни ҳам тутиб ейишади.\nТовуслар маҳаллий ҳудуднинг географик жойлашувига қараб турли муддатларда кўпайиши мумкин. Ҳиндистон жанубида уялаш мавсуми ёғингарчилик даврининг охирига келиб бошланса, шимолда апрель ойидан июль ойигача давом этади. Нарлари тахминан 1 га бўлган уя ҳудудини қўриқлайди, модалари эса бу чегарани тан олишмайди. Товусларнинг жуфтлашиш мавсуми бошланишига асос бўлиб нарларини сайраб макиёнларини чақириши бўлади. Жуфтлик жуфтлашиб бўлгандан кейин тарқалиб кетади, нарлари тухум босишда ва жўжаларни тарбиялашда иштирок этишмайди. Нарлари 3-5 бош макиёнлар билан жуфтлашади.\nУяни макиёни ерни озгина чуқур қилиб, устига қуруқ ўтлар ва барглар ташлаб қуради. Қуш босиб ётган тухумлар 4-7 донагача бўлади.\nТовусларни парвариш қилиш\nТовуслар акклиматизацияни енгил ўтказади, боқиш шароитларига қаноатли, ёғингарчиликка ва совуққа чидамли. Жанубда улар қишда ҳам, ёзда ҳам кечалари дарахт ёки қшноқ устида очиқ ҳавода ухлайверади. Фақат алоҳида совуқ бўлган қиш мавсумида товуслар иссиқ саройларда боқилади, лекн қишда ҳам кундузи қушларни сайрга чиқариб туриш керак.\nВольер-парранда сақлаш учун атрофи ўралган майдонча\nТовуслар тутқинликда одатда вольерларда ушланади. Вольер уч томонидан металл тўр билан тортилган ёғоч ёки металл каркасдан иборат бўлади. Тўртинчи томондан тахталик сарой туташган бўлади. Вольер тепаси тўр ёки қушларни ёғингарчиликдан сақлаш учун том билан ёпилади.\nВольерни тури ва ўлсами товусларни қайси мақсадда боқилиши ва уларнинг сонига боғлиқ. Вольерга жойлаштириш меъёри унинг шакли ва ўлчамига боғлиқ. Бир бош товусга талаб этиладиган майдон тахминан 2 м²дан кам бўлмаслиги лозим. Ҳар бир оила учун алоҳида бўлим (секция) ёки вольер бўлиши керак. Товуслар гала ёки жуфт-жуфт ушланади. Вольерни ўлчами 4х6 м ва баландлиги 3 м бўлса йил давомида бир нечта товусларни боқиш мумкин. Айрим ҳолларда жуфтликлар учун бўлимларга бўлинади. Ёш қушлар катталаридан алоҳида ушланади. Ёзда товуслар гуруҳда ушлаш мумкин.\nҚирғовул вольери бошқа қурилиш бино ва иншоотларидан керакли масофада бўлиши керак, олд томони керакли миқдорда қуёш нурлари тушиши учун жанубга ёки шарққа қараган бўлиши керак.\nВольерни қуруқ, ер қумли, ер ости сува чуқур бўлган ерда қуриш мақсадга мувофиқ бўлади. Агар вольер ўрнатилаётган жойининг ери тупроқлм бўлса, унда унинг устки қисмини (30-40 см қалинликда) ариқ қуми ёки майда шағал билан алмаштириш керак бўлади. Ерни юқори қисмини олиб ташлангандан кейин 2 см қалинликда сўнгдирилган эски охак сепилса маъқул бўлади.


МЮни сотиб олишга Конор МакГрегорнинг қурби етадими?\n23 апрель, 2021, 16:16\nТеглар:Конор Макгрегор | Манчестер Юнайтед\nМутахассислар буни ҳисоблаб чиқди.\nМухлислар билан муносабати ёмонлашган Глэйзерлар оиласи “Манчестер Юнайтед”ни сотиб юбориши кутилмоқда. Бу хабарлар чиқа бошлагач, UFC юлдузи Конор МакГрегор “Манчестер Юнайтед”ни сотиб олиш ҳақида ўйлаётганини маълум қилди.\nУнинг бу баёноти қизғин мунозараларга сабаб бўлмоқда.\nDaily Express нашри ирландиялик жангчининг Англиянинг энг машҳур клубларидан бирини харид қилиш имкониятини ўрганиб чиқди.\n- Конор МакГрегор бир кун келиб, “Юнайтед”нинг директорлар кенгашида ўз жойи бўлишини орзу қилаётган бўлса-да, бунинг ҳеч қандай имконияти йўқ. 32 ёшли спортчининг бойлиги 181 миллион фунтга баҳоланмоқда. Бу сумма “Манчестер Юнайтед”дек суперклубга эгалик қилиш учун жуда кам ҳисобланади.\nЯқинда Forbes мутахассислари “Манчестер Юнайтед”ни 3 миллиард долларга баҳолаган эди. МЮ жаҳоннинг энг бой клублари рейтингида “Реал” ва “Барса”дан кейин учинчи ўринда қайд этилган. Конор 20 марта лотереядан ютиб, етарли маблағ жамғарганида ҳам Глэйзерлар клубни унга сотиши амримаҳол, - деб ёзмоқда Daily Express нашри.\nКонор Макгрегор "Манчестер Юнайтед"ни сотиб олмоқчи?!


Дунёдаги энг улкан чархпалак Ain Dubai қурилиши асосий босқичга етиб келди\n23:45 / 12.07.2016\nMeraas қурилиш компаниясининг хабар беришича, Дубайнинг Блювотерс оролида (Jumeirah Beach Residence қирғоқ бўйининг рўпарасида) қад ростлаётган дунёдаги энг улкан Ain Dubai чархпалагининг қурилиш ишлари энг муҳим босқичга етиб келди.\nАсосий қисмлар БАА тайёрланди ва тўпланди. 6,25 метр диаметрли вал атом электростанцияларида фойдаланиладиган пўлатдан тайёрланган.\nЧархпалак гупчаги ва кўтармасининг баландлиги 20 метрни ташкил этади. Уларнинг оғирлиги 1805 тонна бўлиб, бу тўртта Airbus A380 самолёти ҳажмига тенгдир.\nБундай лойиҳа дунёдаги иккита энг катта кран туфайли амалга оширилмоқда. Ҳар иккала кран 3 минг тоннадан ортиқ юк кўтара олади ва 180 метр баландликка чиқа олади.\n“Аin Dubai қурилиш ишлари тугалланиши билан муҳандислик соҳасида биринчи чинакам дурдонага айланади ва меҳмонлар гавжум бўлган энг яхши аттракционга айланади. Бу маскан Дубайда зиёрат қилиш керак бўлган таассуротга бой кўриш нуқтасига айланиши, шубҳасиз”, — деди Meraas компаниясининг мазкур лойиҳа бўйича раҳбари Омар Делавар.\nAin Dubai (Dubai-I деб танилган ) Блювотерс оролининг асосий кўнгилочар марказига айланиши кутилмоқда.\nAin Dubai чархпалак Дубай


Хитой-ўзбек вакцинаcининг учинчи миллиони олиб келинди - 18.05.2021, Sputnik Ўзбекистон\nХитой-ўзбек вакцинаcининг учинчи миллиони олиб келинди\nШу билан Ўзбекистонга олиб келинган жами вакцина захираси 3 миллион 760 минг дозага етмоқда, эмланганлар сони эса 1,3 миллиондан ортган. 18.05.2021, Sputnik Ўзбекистон\nТОШКЕНТ, 18 май - Sputnik. Ўзбекистонга ZF-UZ-VAC2001 - хитой-ўзбек вакцинасининг учинчи партияси олиб келинди, деб хабар қилмоқда Соғлиқни сақлаш вазирлиги. Эслатиб ўтамиз, ZF-UZ-VAC2001 вакцинасининг биринчи миллиони 27 март куни иккинчи миллиони эса 27 апрел куни олиб келинган эди. Ундан ташқари март ойида 660 минг доза AstraZeneca ҳамда апрел ойида 100 минг доза Sputnik вакциналари олиб келинган эди. Шундай қилиб, Ўзбекистоннинг вакцина захираси 3 миллион 760 минг дозага етмоқда. Айни пайтгача фойдаланилган 1 миллион 346 минг дозадан ортиқ вакцинанинг 62 фоизи, яъни 842 минг дозадан ортиғини ZF-UZ-VAC2001 ташкил қилмоқда. Ўзбек-хитой вакцинасининг иккинчи босқичи билан эмланганлар сони 91 минг нафардан ортиқ, дейилган хабарда.\n11:02 18.05.2021 (янгиланди: 11:04 18.05.2021)\nШу билан Ўзбекистонга олиб келинган жами вакцина захираси 3 миллион 760 минг дозага етмоқда, эмланганлар сони эса 1,3 миллиондан ортган.\nТОШКЕНТ, 18 май - Sputnik. Ўзбекистонга ZF-UZ-VAC2001 - хитой-ўзбек вакцинасининг учинчи партияси олиб келинди, деб хабар қилмоқда Соғлиқни сақлаш вазирлиги.\n"Ҳозиргина юртимизга Zhifei Longcom Biopharmaceutical Co. Ltd компанияси томонидан ўзбекистонлик мутахассислар ҳаммуаллифлигида яратилган ZF-UZ-VAC2001 вакцинасининг яна 1 миллион дозаси Хитойдан олиб келинди", - дейилган хабарда.\nЭслатиб ўтамиз, ZF-UZ-VAC2001 вакцинасининг биринчи миллиони 27 март куни иккинчи миллиони эса 27 апрел куни олиб келинган эди.\nУндан ташқари март ойида 660 минг доза AstraZeneca ҳамда апрел ойида 100 минг доза Sputnik вакциналари олиб келинган эди.\nШундай қилиб, Ўзбекистоннинг вакцина захираси 3 миллион 760 минг дозага етмоқда. Айни пайтгача фойдаланилган 1 миллион 346 минг дозадан ортиқ вакцинанинг 62 фоизи, яъни 842 минг дозадан ортиғини ZF-UZ-VAC2001 ташкил қилмоқда.\nЎзбек-хитой вакцинасининг иккинчи босқичи билан эмланганлар сони 91 минг нафардан ортиқ, дейилган хабарда.


Германиялик шифокорлар Бухорода\nГерманиянинг Роберт Кох институти, Жаҳон соғлиқни сақлаш ташкилоти Европа минтақавий бюроси, Дюссельдорф ва Франкфурт-Майн университетлари клиникалари экспертларидан иборат бир гуруҳ германиялик мутахассислар коронавирусга қарши курашишга кўмаклашиш мақсадида Бухоро вилоятига келди.\nВилоят соғлиқни сақлаш бошқармасидан олинган хабарга кўра, германиялик тиббиёт соҳаси олимлари коронавирусга чалинган беморларни даволаш жараёнида бевосита қатнашади.\nМутахассислар вилоят кўп тармоқли тиббиёт марказида вилоят ҳокимлиги, соғлиқни сақлаш бошқармаси мутасаддилари иштирокидаги учрашувда иштирок этди. Меҳмонлар ўз кузатувлари ва таассуротлари ҳақида вилоятдаги ҳамкасблари билан ўртоқлашди. Улар вилоятда коронавирусга қарши кураш самарали ташкил этилганлигини эътироф этди.\nГерманиялик олимлар томонидан воҳада тақсимлаш маркази ташкил қилингани ва марказлашган кислород етиштириб берилаётганлиги алоҳида таъкидланди. Бу касаллик билан курашаётган беморларга қилинаётган ғамхўрликнинг дастлабки натижаси ҳисобланади.\nМутахассислар вилоят кўп тармоқли тиббиёт марказида дори-дармонлар ва тиббиёт кийимлари ҳам етарли миқдорда борлигини айтиб ўтишди. Германиялик олимлар маҳаллий ҳамкасблари билан биргаликда оғир беморларни консультация қилиш, ўзаро тажриба алмашишга киришишди. Улар томонидан берилаётган зарурий тавсиялар бухоролик шифокорларга беморларни даволашда муҳим ҳисобланади.


ВАРИКОЦЕЛЕ КАСАЛЛИГИНИНГ ЭРКАКЛАР РЕПРОДУКТИВ ТИЗИМИ ВА ГОРМОНЛАР ФАОЛИЯТИГА ТАЪСИРИ\nВарикоцеле репродуктив ёшдаги эркаклар орасида кенг тарқалган касалликлардан бири, шунингдек, эркаклар бепуштлиги сабабларидан ҳам бири ҳисобланади. Маълумотларга кўра, мояклар ёрғоқларининг вена томирлари варикозли кенгайиши тарқалиши турли ёш гуруҳларида 2 фоиздан 70 фоизгача фарқланади.\nШунингдек, мактаб ёшидаги ўғил болаларда варикоцеленинг пайдо бўлиши 2 фоиздан 10 фоизгача, ҳарбий хизматга чақирув ёшидаги йигитларда эса 2,5 фоиздан 20 фоизгача учрайди. М.В. Корякин ва ҳаммуаллифлар 50 дан 79 ёшгача бўлган эркакларда варикоцеле хасталиги учраши даражасини таҳлил қилишди ва 77,3 фоиз ҳолатларда варикоцеле аниқланди.\nU. Levinger ва бошқа муаллифлар тадқиқоти эса кенг миқёсли ва қизиқари бўлиб, олинган маълумотларга кўра, варикоцеленинг тарқалиши ёш ўтишига қараб ошади. Тадқиқотчилар варикоцеленинг тарқалиши инсон ҳаётининг ҳар 10 йилда тахминан 10 фоизга ошиб, 80 йилда 75 фоизгача етишини намойиш қилишди. Варикоцеле кенг тарқалишига қарамасдан, унинг эркаклар репродуктив тизими фаолиятига таъсири ҳали ҳам баҳсли масаласидир.\nОдатда, варикоцеле Сертоли ҳужайраларининг фаолиятига салбий таъсир кўрсатиши сабабли эркакларда фарзанд кўриш қобилиятининг пасайиши билан бевосита боғлиқ. Бироқ мавжуд бўлган маълумотлар кўра, бу касаллик Лейдиг ҳужайраларининг фаолиятига ҳам салбий таъсир кўрсатиб, тестостерон ишлаб чиқарилиши бузилишига олиб келади. Сўнгги йилларда турли тадқиқотчилар варикоцеленинг тестостерон даражасига таъсири бўйича алоҳида-алоҳида илмий изланишлар ўтказишди. Бугунги кунда, айниқса, A. Dabaja ва бошқа муаллифларнинг иши жуда қизиқарли.\nУлар 1995 ва 2014 йиллар орасида ўтказилган 15 та тадқиқот натижаларини ўрганишди. Барча тадқиқотларда варикоцеле операция қилиниши натижасида эркаклар гормони — тестостерон даражасининг ортиши кузатилди, шу билан бирга, 15 тадан 10 тагача фарқ статистик жиҳатдан ишончли эди. Таъкидлаш жоизки, фарқлар статистик жиҳатдан ишончли бўлмаган 5 та тадқиқотда операциядан олдин ва кейин қондаги тестостерон миқдори меъёрда бўлган (3.5 нг/мл дан юқори). X. Chen ва бошқа муаллифлар 8 та тадқиқотни ўз ичига олган мета-таҳлил ўтказишди.\n7 та тадқиқотда варикоцеле операцияси натижасида тестостерон даражаси статистик жиҳатдан ишончли ошгани намоён бўлди. Муаллифлар фарзанд кўриш қобилиятининг пайсайиши ҳолати ва тестостерон етишмовчилиги бўлган беморларда максимал яхшиланиш қайд этилганини белгилашди. Y. Gat ва бошқа муаллифлар варикоселе оқибатида фарзанд кўриш қобилияти бўлмаган 83 нафар беморда тестостерон даражаси ўзгаришини таҳлил қилишди.\nОперациядан кейин умумий ва эркин тестостерон даражаси яхшиланиши қайд этилди. Шуни алоҳида таъкидлаш лозимки, операциягача беморларда тестостерон миқдори меъёри 65 фоиз бўлган. Операция натижасида эса тестостерон миқдори яхшиланиши беморларда 95 фоиз қайд этилган. Кенг миқёсдаги солиштирма тадқиқот P. Whelan ва L. Levine иши бўлди. Улар варикоцеленинг тестостеронга таъсири бўйича ўтказилган 28 тадқиқотни таҳлил қилишди.\nСубклиник варикоцелега учраган беморларда ўтказилган операцияларнинг фарзанд кўриш қобилияти пасайганда тестостерон етишмаслигига ёки унинг миқдори охирги чегарадан ҳам пастлигига, ўрта ёшли беморлар, фарзанд кўриш қобилиятига эга беморларда тестостерон миқдори камайишига таъсири юзасидан баҳолаш ўтказилди.\nБаҳолаш фарзанд кўриш қобилияти пасайган беморларда спермаграмма параметрлари ва гормонал профил ўзгаришига доир тўртта тадқиқот асосида ўтказилди. Бундай беморларда операциядан кейин тестостероннинг умумий даражаси статистик жиҳатидан ишончли кўтарилиши, шунингдек, спермаграмма параметрлари яхшиланиши қайд ўтилди. Ўрта ёшли беморларда спермаграмма параметрлари ва гормонал профил ўзгариши икки тадқиқот бўйича баҳоланди. Биринчи тадқиқот B. Reşorlu бошчилигида ўтказилди ва унда 18 ёшдан 48 ёшгача бўлган 96 нафар бемор иштирок этди. Варикоцелени операция қилиш натижаси гуруҳдаги ҳамма беморда спермаграмма параметрлари яхшиланишини намоён этди.\nГормонал профил ўзгариши жараёнида статистик жиҳатидан ишончли фарқ қайд этилмади, бироқ умумий тестостерон даражаси яхшиланиши тенденцияси ҳамда лютеинловчи ва фолликулани стимулловчи гормонлар пасайиши аниқланди.\nИккинчи тадқиқот W. Hsiao бошчилигидан ўтказилиб, унда 272 нафар бемор иштирок этди. Улар ёшига кўра уч гуруҳга бўлинди: 30 ёшгача; 31-39 ёш ва 39 ёшдан юқори. Барча гуруҳда спермаграмма параметрлари яхшиланиши қайд этилган. Операциядан кейин умумий тестостерон даражаси ошиши барча гуруҳда аниқланган, шу билан бирга, беморларда тестостерон даражаси ортиши — 4 нг/мл ва ундан камроқ.\nP. Rodriguez бошчилигида варикоцеле операциясининг фарзанд кўриш қобилиятига эга беморларга самарасини баҳолаш бўйича ўтказилган тадқиқот маълумотларга бой бўлди. Тадқиқотда 202 нафар бемор иштирок этди. Беморларнинг 76 фоизида варикоцеле операциясидан кейин сурункали мояк оғриғи кузатилган. Қолган беморларда тиббий кўрик вақтида варикоцеле аниқланган, бироқ фарзанд кўриш қобилияти билан боғлиқ муаммо кузатилмаган.\nЎтказилган варикоцеле операцияси натижасида 6 ойдан кейин беморларда сперматозоидлар сони операциягача бўлган даврдагига нисбатан ошгани, жумладан, енгил олигозооспермия (уруғ суюқлигидан уруғ оз бўлиши)да ҳам шу ҳолат аниқланди. Операциягача бўлган олигозооспермия кузатилган беморларда статистик жиҳатидан ишонч яхшиланиши кузатилмади. Сперматозоидлар ҳаракатчанлигининг сезиларли ошгани ҳамма беморларда қайд этилди. Сперматозоидларнинг морфологик меъёрлари фоизи ўзгариши эса аниқланмади.\nБеморларда ўтказилган субклиник варикоцеле операцияси натижаси уч тадқиқот бўйича баҳоланди. Y.Q. Zheng бошчилигида олиб борилган тадқиқотда спермаграмма параметрларида статистик жиҳатдан ишончли ўзгариш аниқланмади, айни шу вақтда F.F. Pasqualotto бошчилигида ва U. Cantoro бошчилигида ўтказилган тадқиқотларда спермаграммалар кўрсаткичи статистик жиҳатдан ишончли яхшиланиши ва фолликулани стимулловчи гормон даражаси пасайиши аниқланди. R.P. Hayden ва C. Tanrikut варикоцеле операцияси натижаларини 18 тадан ортиқ тадқиқот бўйича солиштириб кўрди.\nАксарият ҳолатда тестостерон даражаси статистик жиҳатдан ишончли яхшиланиши қайд этилди. Шунингдек, тадқиқот муаллифлари қайси тадқиқотларда операциядан кейин тестостерон даражаси унчалик сезиларли ошмагани ва статистик ишончли бўлмагани, операциягача тестостерон даражаси меъёрда (400 нг/дл дан юқори) бўлганига ҳам эътибор қаратишди.\nЎтказилган тадқиқотлар бевосита ёки тўғридан-тўғри кўрсатишича, варикоцеле касаллиги Лейдиг ҳужайраларининг фаолиятига дахл қилади, шунинг учун тестостерон ишлаб чиқарилишига салбий таъсир этади. Варикоцеленинг Лейдиг ҳужайралари фаолиятига патофизиологик таъсири масаласи юзасидан дастлаб тахмин қилингандики, Лейдиг ҳужайралари реакцияси Сертоли ҳужайралари реакцияси аналоги бўлиб, бу гипоксия, гипертерия ва оксидатив стрессига жавоб, бундан ташқари, венада қон оқиши бузилиши оқибати бўлиши эҳтимоли мавжуд.\nҲатто бир қатор тадқиқотчилар тестостерон ишлаб чиқарилишининг бузилиши биринчи навбатда сперматогенез эзилишининг сабаби деган фикрни илгари суришди. Кейинроқ Лейдиг ҳужайралари дисфункция ва сперматогенез бузилиши кўрсаткичлари биринчи сабаби умумий бўлса-да, бир-бирига боғлиқ бўлмаган жараёнлар экани ҳақидаги маълумотлар тақдим этилди. Бу борадаги навбатдаги тадқиқот ҳайвонларда ўтказилди ва варикоцеле касаллиги туфайли Лейдиг ҳужайралари фаолияти бузилиши кўплаб омиллар натижасида рўй бериши аниқланди: интракапилляр босим кўтарилиши, фаол кислород шаклида маҳсулот ишлаб чиқарилиши ортиши, рецепторлар функцияси бузилиши шулар жумласидандир.\n2013 йили бу маълумотлар одамларда ҳам тасдиғини топди. Бир қатор тадқиқотлар варикоцеле операциясидан кейин фолликулани стимулловчи гормоннинг унчалик сезиларсиз пасайиши ва ингибин даражаси ошишини кўрсатди. Навбатдаги алоҳида тадқиқот варикоцеленинг салбий таъсири ўсмир ёшидаги ўғил болаларда мояклар яхши ривожланмаслиги ва тестостерон даражаси пасайишига олиб келишини кўрсатди. Албатта, бу патологик ўзгаришлар кейинчалик уларда фарзанд қўриш қобилиятига доир муаммо туғдирмаслиги учун жуда эрта даволаниши зарур.\nСўнгги йилларда турли муаллифлар томонидан ўтказилган қатор тадқиқотлар натижасида варикоцеле эркакларнинг фарзанд қўриш қобилиятига таъсир этиб, тестостерон танқислиги ва эректиль функцияси ёмонлашувига сабаб бўлиши аниқланди. Варикоцелени микрожарроҳлик йўли билан даволаш эса тестостерон даражасини оширибгина қолмасдан, эректиль функциясини ҳам яхшилайди.\nАксарият тадқиқотлар варикоцеле операциясининг ўтказилиши олигоастенозооспермия аниқланган беморларда ҳам ижобий самарали беришини кўрсатди. Операциядан 6-12 ой ўтгач, эякулят параметрлари, яъни спрематозоидлар концентрацияси ва ҳаракатчанлиги кўпайгани кузатилган.\nВарикоцеленинг сперматозоидлар морфологиясига таъсири масаласи эса ҳамон очиқ қолмоқда. Тадқиқотлардан бири бу параметр сезиларли ошишини кўрсатса, айни шу вақтда иккинчиси варикоцеле операцияси ҳар доим ҳам бирданига самара бермаслигини ва беморнинг соғлиғи даволаниш натижасига боғлиқ бўлишини англатади.\nК. Ni ва бошқа муаллифларнинг таъкидлашича, клиник варикоцелега учраган беморларда астенозооспемия ва олигозоосперия ривожланиши, одатда, ДНК фрагментацияси кўтарилиши ва оксидатив стресс билан бирга кузатилади. Варикоцеле бўйича микрожарроҳлик ўтказилиши беморларда спермаграмма парамертлари яхшиланиши, ДНК франгментацияси фоизи пасайиши ва оксидатив стресс бартараф этилишига олиб келади. Бундан ташқари, беморларда нормозооспермия ва клиник варикоцеледа ДНК фрагментацияси ва оксидатив стресс ошиши қайд этилган. Шунингдек, муаллифлар бундай беморларда ДНК фрагментацияси кам фоизли бўлганида, уларнинг умр йўлдошида ҳомиладорлик, ДНК фрагментацияси фоизи юқори бўлган беморларнинг умр йўлдошидаги ҳолатга нисбатан олганда, кўпроқ кузатилишини аниқлашди. Н. Fu ва бошқа муаллифлар олиб борган тадқиқотда варикоцеле касаллиги оқибатида фарзанд кўриш қобилияти пасайган беморларда оксидатив стресс, ДНК фрагментацияси фоизлари ва спермаграмма параметрлари ўзаро бир-бири билан боғлиқ эканига ойдинлик киритилди. S.A. Abdelbaki ва бошқа муаллифлар ўтказган тадқиқотлар натижаси ҳам юқорида эслатиб ўтилган маълумотлар билан мос келади.\nБутун бир тадқиқот ДНК фрагментациясининг сперматозоидларга таъсири ва варикоцеле туфайли фарзанд кўриш қобилияти пасайган беморларга оксидатив стреснинг таъсирини ўрганишга бағишланди. Муаллифлар варикоцеле орасидаги босқичлар, бепуштликнинг узоққа давом этиши, кислород шаклининг фаол даражаси ва сперматозоидлар ДНКси фрагментацияси фоизлари орасидаги ўзаро боғлиқликни аниқлашди. Варикоцеле операцияси ўтказилиши натижасида спермаграмма парамертлари статистик жиҳатдан ишончли яхшиланиши, ДНК фрагментацияси фоизи камайиши ва спермада фаол кислород шакли даражаси пасайиши қайд этилди.\nШундай қилиб мавжуд маълумотлар хулоса чиқариш имконини беради: жуда кўп ҳолларда варикоцелега учраган беморлар операция йўли билан даволанишга зарурат сезади, бироқ жарроҳликнинг қайси кўриниши афзалроқ ҳисобланади, деган савол туғилиши табиий. Айнан шу саволга боғлиқ бир қатор тадқиқотлар мавжуд. P. Whelan ва L. Levine варикоцеле микрожарроҳлик йўли билан операция қилишининг тестостерон даражасига ва селектив эмболизациянинг мояклар венасига таъсирини ўрганишди.\nМояклар веналари эмболизацияси натижасида тестостерон даражаси ошиши паст кўрсаткичда бўлган. Шунинг учун тадқиқот муаллифлари варикоцеленинг микрожарроҳлик амалиёти бундай беморларни операция йўли билан даволашда жуда афзал ва самарали усул, деган тўхтамга келишди. Айнан шу тадқиқотда селектив эмболизация натижасида тестостерон даражаси ошиши статистик жиҳатидан ишончли қайд этилмаган бўлса, унинг операциягача бўлган миқдори меъёрдан юқори бўлган.\nP. Bryniarski ва бошқа муаллифлар фарзанд кўриш кўриш қобилияти пасайган беморларда варикоцеленинг лапароскопик ва микрожарроҳлик амалиётини бир-бирига солиштирган. Тадқиқот давомида солиштирилган икки гуруҳдаги беморларда операциядан кейинги фарқлар аниқланмаган. Тадқиқот муаллифлари икки гуруҳдаги беморларда спермаграмма параметрлари, гормональ профил ва эректиль функцияси яхшиланганини қайд этишган. С.И. Гамидов ва бошқа муаллифлар ҳам тадқиқотларида варикоцеленинг микрожарроҳлик амалиёти бугунги кунда ушбу касалликни даволашда жуда самарали усул эканини таъкидлашган.\n2018 йили ўтказилган Европа урологлар ассоциациясининг 33-конгресси доирасида профессор N. Sofikitis раҳбарлигидаги бир гуруҳ тадқиқотчилар томонидан қизиқарли маълумотлар тақдим этилди. Бунда икки гуруҳда варикоцелени микрожарроҳлик йўли билан даволаш мақсадида ўтказилган операциядан кейин сперматозоидлар интрацитоплазматик инъекциясини (ИКСИ) даволаш чоралари натижаси эмбрионлар ривожланиши ва уларнинг сифати яхшиланиши кўрсаткичлари намойиш этилди.\nО.И. Аполихин ва бошқа муаллифлар томонидан амалга оширган мета-таҳлил ҳам жуда қизиқарли ҳисобланади. Илмий ўрганишга 36 та тадқиқот қамраб олинди, бундан ташқари, жарроҳлик даволаш усулларига кўра гуруҳларга бўлиниб иш олиб борилди. Бунинг натижаси ташқи таъсирсиз ҳомиладорлик бошланиши юқорилиги варикоцеленинг микрожарроҳлик амалиёти ўтказилган беморлар гуруҳига тааллуқли эканини кўрсатди.\nВарикоцеленинг микрожарроҳлик амалиёти ўтказилган беморлар гуруҳида асоратларнинг энг паст даражаси ҳам кузатилди. Бундан ташқари, муаллифлар ушбу касалликнинг микрожарроҳлик амалиёти бошқа жарроҳлик даволаш усулларига қараганда иқтисодий нутқаи назардан жуда қулай эканини қайд этишди.\nТаъкидлаб ўтиш жоизки, бугунги кунда мавжуд маълумотларнинг кўрсатишича, эркакларнинг фарзанд кўриш қобилияти пасайиши масаласида варикоцеле муҳим ўрин тутади. Аммо шунга қарамасдан, варикоцеленинг патогенетик ва патофизиологик таъсири эркаклар репродуктив тизимига қандай бўлиши охиригача ўрганилмаган. Ўтказилган тадқиқотлар сперматогенез эзилиши гормонал профилга салбий таъсир кўрсатиб, эректиль функцияси ёмонлашишига олиб келишини намоён қилади.\nВарикоцеле бўйича операция ўтказилиши спермаграмма парамертлари яхшиланиши, гормональ ҳолат меъёрлашиши ва эректиль функцияси сифати ошишига олиб келади. Бир қатор тадқиқотларнинг кўрсатишича, варикоцеле операцияси ўтказилиши нафақат ёш беморларда, балки ўрта ёшли эркакларда ҳам даволанишнинг самарали усули ҳисобланади. Жарроҳлик даволаш усулидан қай бирини танлаш керак деган масалага келсак, бугунги кунда варикоцеленинг микрожарроҳлик амалиёти бир қатор афзалликлари билан ажралиб туради. Қиёсий тадқиқотлар шуни кўрсатадики, бу усулнинг асоратлари кам фоизли бўлгани учун самарали ва иқтисодий жиҳатдан ҳам қулай.


Бас бетИнститутИнститут тарыйхы\nТашПМИ Нөкис филиалы тарыйхы ҳәм ҳәзирги искерлиги\nТашкент педиатрия медицина институты Нөкис филиалы Арал теңизи регионында медицина хызметкерлерин таярлаўшы, Өзбекстандағы белгили жоқары оқыў орынларынан бири есапланады.\nИнститут 1991-жыл Арал теңизи регионында жоқары тәжрийбели медицина кадрларды таярлаў ҳәм халқ саламатлығын жақсылаў мақсетинде шөлкемлестирилген. Өзбекстан Республикасының Ғәрезсизлик дәўириндеги, оның искерлиги мәмлекетимизде жүзеге келетуғын медицина ҳәм жоқары оқыў тараўындағы үлкен өзгерислер ҳәм ерисилген нәтийжелер буның айқын дәлили есапланады.\nБиз тез раўажланып атырған шөлкембиз. 1991-жыл 100 талаба бар еди ҳәм тек ғана бир факультет – педиатрия болса, бүгинги күнде 6 аймақтан 1800 ден артық бакалавр, 32 шыпакерлер, магистрлар таярланды. Бул жерде Қарақалпақстанның бәрше аймақларынан келген шыпакерлер дәрежесин асырыў ҳәм қайта таярлаўдан өттилер. Қысқа ўақыт ишинде институт заманаўий билим, материаллық техника, клиник базаны жаратты.\nБизлердиң бенефициярларымыз – ең инсанийлық кәсипин, шыпакер кәсипин таңлаған жаслар есапланады. Ҳәр жылы талабалар бизлерге пүткил Өзбекстаннан, сандай-ақ шет мәмлекетлерден ҳәм келеди. Көп жыллардан бери тәжрийбели профессор-оқытыўшылар, Қарақалпақстан ҳәм Өзбекстанның жетекши алымлары, сондай-ақ Арал бойында халық саламатлығын қорғаўдың аймақлық мәселелери бойынша излениўлер алып барып атырған халықаралық экспертлер келешек ушын билим ҳәм тәрбия бериўдыи тәмийинлейди. Миллий университетлер ҳәм пуқаралық институтлары менен бир қатарда шериклеримиз Австрия, Франция, Италия, Корея, Болгария, Россия ҳәм басқа жоқары медицина билиминиң машқалалы мәселелери, сондай-ақ, талабалар ҳәм оқытыўшылар арасында тәжирийбе алмасыў бойынша қоспа халықаралық конференциялар, семинарлар өткериледи.\nИнститут 27 жыл даўамында дунядағы 10 нан ратық мәмлекетлерде искерлик корсететуғын 3,700 ден артық питириўшилерди ҳәм 800 ден артық клиник стажёрларды таярлады. Талабаларымызға Өзбекстан Республикасы Президентиниң стипендиялары, Зульфия атындағы Мәмлекетлик сыйлық, Өзбекстан врачлар ассоциясиясының стипендиялары, Халықаралық Қызыл Хоч жәмийетиниң алтын медалы ийеси, халықаралық турнирлер ҳәм конференциялар жеңимпазларына мияссар болды. Ҳәр жылы талабаларымыз Республика пән олимпиадаларында сыйлықлы орынларды қолға киритедилер.\nБиз таңлаған раўажланыў стратегиясы медицина кадрларын таярлаўда хәм оны халықаралық университетлер тармағына интеграциялаўда институтты жәнеде жетилистириўге үлкен үлес қосыўына исенемен.\nЗаман талапларына жуўап беретуғын жоқары қәигели медицина хызметкерлерин таярлаўда тәжирийбе ҳәм инновацион идеяларды қоса алатуғын ҳәр қандай адам менен шериклик кылыўдан куўанышлымыз.


Ислом Каримов сўнгги манзилга қандай кузатилганди? - 5 Сентября 2019 - www.SheJoT.CoM\nГлавная » 2019 » Сентябрь » 5 » Ислом Каримов сўнгги манзилга қандай кузатилганди?\n"Президентимиз билан уларнинг ҳаётликларида учрашиб, суҳбатлашишга муваффақ бўлмаганман. У кишини талабалик давримда – 90-йилларнинг ўрталарида спорт мусобақаларининг очилиш маросимларида бир-икки маротаба узоқдан кўрганман. Аммо, Худонинг хоҳиш ва иродаси билан, уларнинг ҳаётларини сўнгги соатларида ёнларида бўлиш менга насиб этган.\nМен касалхонага етиб келганимда уларнинг иситмалари баланд эди. Шунда зудлик билан "Ёсин” сурасини ўқиш учун қорилар чақиртирилди. Озгина вақтдан сўнг Анвар қори "Минор” масжидининг бошқа бир неча қорилари билан биргаликда етиб келишди. Билмадим, бу тасодифми ёки йўқ, аммо қорилар "Ёсин” сурасини ўқишни бошлашлиги заҳоти юртбошимизнинг тана ҳароратлари 36.5 га пасайди.\nРегистон майдонига етиб борганимизда биз аёллар Тиллакори мадрасасининг ичига кирдик. Сўнг эса бутун Регистон бўйлаб "Ёсин”, "Фотиҳа”, "Бақара” ва муқаддас Қуръоннинг бошқа суралари янгради. Президентнинг оиласи илтимосига биноан Қуръони Карим Регистон майдонида чамаси 40 дақиқа давомида ўқилди.


Тинч элнинг осойишталиги бузилмасин\nАлмазбек Атамбаевнинг сайлов арафасида айтган сўзлари асрлар бўйи ўзаро ишонч ва ҳамкорлик туфайли икки мамлакат ўртасида шаклланган дўстлик ва қондошлик муносабатларига дарз туширмаслигига ишончимиз комил. Буни Бош вазир Бақитжан Сағинтаев ҳам ўз баёнотида аниқ шарҳлаб ўтди.\nБарқарор ривожланишнинг қозоғистонча модели бугунги кунда бутун дунёга намуна. Биз барқарорликни қадрлай олганимиз туфайли бугунги муваффақиятларга эришдик. Шу экан, муносабатларимизнинг улкан тарихи, келажаги бор. Бундан буён ҳам икки давлат ўртасидаги ҳамкорлик бардавом бўлишига ишонаман.\nҲасан Шаевич БАЦИЕВ, вилоят “Вайнах” чечан-ингуш маданият маркази” жамоат бирлашмаси раисининг ўринбосари, 2017-10-12, 18:54 344


Туркиялик журналистлар БухородаHaqida.net\nHome Mahalliy Туркиялик журналистлар Бухорода\nМамлакатимизга келган бир гуруҳ туркиялик журналистлар 29 ноябрь куни Бухорода бўлди.\n“Afrosiyob” тезюрар поездида Самарқанддан келган меҳмонларни “Бухоро” темир йўл вокзалида Бухоро вилояти ҳокимининг туризмни ривожлантириш масалалари бўйича ўринбосари Б.Шаҳриёров ва бошқалар кутиб олди.\nТуркиялик журналистлар Президентимиз Шавкат Мирзиёевнинг жорий йил 25-26 октябрь кунлари Туркия Республикасига давлат ташрифи чоғида эришилган ўзаро келишувга асосан юртимизга келди.\nТуркия оммавий ахборот воситалари ходимлари Шарқ гавҳари бўлган қадимий Бухоронинг дунёга машҳур тарихий-меъморий ёдгорликлари сирасига кирувчи Минораи Калон, Масжиди Калон, Пойи Калон ҳамда Лаби ҳовуз мажмуалари, Исмоил Сомоний ва бошқа диққатга сазовор жойларини томоша қилди.\n– Ўзбекистоннинг қадимий шаҳарлари, айниқса, Бухоро ҳақида кўп ўқиганмиз, эшитганмиз, – дейди “Янги Бирлик” газетаси мухбири Муса Али ўғли. – Бу ерга келиш кўпчилигимизнинг орзуимиз эди. Мана, қадим шаҳардамиз. Ёдгорликлари, меҳмондўст одамлари, умуман, барчаси ҳайратланарли. Мен ва ҳамкасбларим Бухорога сафар таассуротларимизни матбуотимиз саҳифалари ва телекўрсатувларда ҳикоя қиламиз. Бу Туркияда Ўзбекистонга қизиқишни янада оширади. Демак, сайёҳлар сони кўпаяди.\nМеҳмонлар Баҳоуддин Нақшбанд ёдгорлик мажумасида ҳам бўлиб, буюк аждодимиз қабрини зиёрат қилди. Ушбу масканни обод этиш ва уни табаррук зиёратгоҳга айлантириш борасида амалга оширилган ишлар меҳмонларда катта таассурот қолдирди.\n– Туркияда Нақшбандия тариқати, унинг эзгу ғоясини яхши билишади, – дейди «INA» ахборот агентлиги мухбири Мехмет Умер Қилич. – Биз Баҳоуддин Нақшбанд ҳазаратлари қабрини зиёрат қилдик. Бундай муқаддас қадамжолар киши руҳини енгил қилади, инсонни эзгу ишларга ундайди. Мен Бухорога яна келиш, бу қутлуғ заминда яшаб ўтган Абдулхолиқ Ғиждувоний, Хўжа Ориф Моҳитобон, Муҳаммад Бобои Самосий, Саид Амир Кулол каби Нақшбанд бобомизнинг устозлари қабрларини зиёрат қилишни кўнглимга тугдим.


29 май 2022, Тошкент вақти: 02:01\nЎзбекистон дунёда олтин ишлаб чиқарувчи давлатлар ўнлигига киради - иллюстратив сурат\n22 октябрь куни Самарқанд вилояти Қўшработ туманида жойлашган Зармитан олтин конидан ноқонуний равишда портлатувчи моддани олиб чиқиб сотишга уринган икки киши қўлга олинди.\nБу Зармитанда олтинли маъданларни қазиб олишда ишлатиладиган модда билан қўлга тушган илк гуруҳ.\nШу пайтгача кон ичидаги тайëр қазилган маъданларни ўмариб сотиш ҳолатлари кузатилганди.\nБу ҳақда Озодликка айни конда ишловчи икки ишчи ва Хатирчи тумани прокуратураси ходими билдирди.\nПрокуратура ходимига кўра¸ Зармитан конидаги маъдан ўғрилари билан Хатирчи туманидаги таркибида олтин бўлган маъданларни майдалайдиган яширин тегирмон эгалари ўртасидаги "жиноий алоқалар ўрганилмоқда".\nОзодликда ноқонуний маъдан қазиш ва портлатувчи моддани сақлаш айби билан гумонланиб қўлга олинган қўшработлик икки кишининг шахсига оид маълумотлар мавжуд.\nҚўлга олинганлардан бири Зармитан олтин кони бошлиғига қариндош экани ҳам ўртага чиққан.\nАммо уларнинг қариндошлик даражаси ҳақидаги аниқ расмий тасдиқ Озодликда ҳозирча йўқ.\nПрокуратура вакилига кўра¸ ҳали жиноят иши очилмаган ва терговгача суриштирув ишлари олиб борилмоқда.\nҚўшработда йўлга ташлаб кетилган жасад Зармитон олтин конидаги ўғриликка алоқадор кўрилмоқда\nЗармитан кони ишчиларидан бири Озодлик билан суҳбатда "ноқонуний олтин изловчилар доимо раҳбарият билан келишган ҳолда иш олиб боради", деган иддаони илгари сурди.\n«Портлатувчи модда билан биринчи марта қўлга тушишди. Шу пайтгача маъдан ўғрилари қўлга тушарди. Режим (хавфсизлик тизими- таҳр.) билан келишгаан ҳолда икки киши шахтага тушган. Шахтадаги маъданни қазиб олишда ишлатиладиган взрывчаткани тепага олиб чиқиб сотаëтганда қўлга тушишди. Менимча, улар устидан жиноят иши очилмади. Ишдан бўшатиш жазоси қўлланилди», - дейди номи ошкор этилишини истамаган ишчи.\nОзодлик суҳбатлашган яна бир зармитанлик кон ишчиси эса, портлатувчи модда сотмоқчи бўлганларни қўриқлаш тизими ходимлари қўлга олганини айтди.\n«Зармитан олтин конида 22 октябрь куни проходчик булиб ишловчи А. ҳамда портлатувчи Н. 4 дона портлатувчи моддани яширин тарзда ноқонуний тош билан шуғуллланувчиларга сотиш мақсадида олиб чиқаётганда, қўриқлаш ходимлари тамонидан ушланганини ўз кўзим билан кўрдим. Воқеа юзасидан текширув ишлари ҳали бошлангани йўқ, текширув ишлари бошланса, яна кимлар шерик эканлигини аниқлаш мумкин бўларди», - дейди ҳодиса тафсилотларидан хабардор эканини айтган Зармитан кони ишчиси.\nОзодлик ҳодиса юзасидан Навоий кон-металлургия комбинати тасарруфидаги Зармитан олтин кони маъмурияти билан боғланди.\nМаъмурият ходими ўткан ҳафтада икки кишига «ишдан бўшатиш интизомий чораси» кўрилганини тасдиқлади.\nАммо ходим ишдан бўшатиш сабаблари "хизмат сири" бўлганлиги важидан тафсилотларни очиқламади.\nОзодликда портлатувчи моддаларни сотишга уринганларни ушлаш асносида кон қўриқчиларининг раҳбарият билан ëзишмалари нусҳаси бор.\nКон ишчиларидан бирининг айтишича¸ «Зармитанда бекитиқча маъдан ўғирлаш тизимли характерга эга».\n«Зармитан конида таркибида қимматбаҳо металл бор маъданлар қазиб чиқарилиб, майдаланиб, Зарафшонга юборилади. Аммо бу маъданларни Хатирчи туманидаги яширин тегирмонларда майдалаш учун ўғрилаб сотиш тизими шаклланган. Хатирчи туманида бу тошлар майдаланади, махсус ванналарда элаклар билан ювилиб, ичидаги олтин кукуни ажратиб олинади. Ажратиб олинган олтин кукуни эса, Тошкентга олиб кетилади».\nСуҳбатдошга кўра¸ Зармитан кони атрофидаги Қўшработ ва Хатирчи туманларини қамраб олган «олтин васвасаси» боис жиноий муҳит юзага келган.\nЖорий йилнинг 30 сентябрь куни Зармитанда ғайриқонуний тош қазиётган йигит тоғ жисмлари босиб қолгани ортидан вафот этгани ҳақида Озодлик хабар қилган эди.\nБу Навоий кон-металлургия комбинати тасарруфидаги Зармитан олтин конида сўнгги бир ой ичида рўй берган иккинчи ўлим ҳодисасидир.\nСентябрь ойи бошида ноқонуний тош қазиб олиш учун шахтага тушган А.Қ. исмли ишчи катта кучланишдаги ер ости кабелидан ток уриши оқибатида воқеа жойида ҳалок бўлган эди.\nЗармитан олтин кони Навоий кон-металлургия комбинатига қарашли бўлиб, у ердаги шахталардан таркибида олтини бор руда қазиб олинади.\nКон махсус қўриқчилар томонидан қўриқланади.\nОзодлик билан суҳбатда бўлган кончиларнинг айтишича, гарчи бу ҳудуд "режимли зона" ҳисобланса-да, маҳаллий ва ёлланма ишчилардан иборат ғайриқонуний гуруҳлар бемалол кон ҳудудига кириб, олтин қазий олади.\nҒайриқонуний олтин қазувчилар билан таниш бўлган самарқандликлардан бири ўғриликлар "қўриқчиларнинг кўз ўнгида" содир бўлишини айтди.\n"Комбинатни қўриқлаш хизмати бор. Қўриқлаш хизматининг бошлиғи бўлади. Битта пулдор бешта-ўнта болани ёллайди. Бояги бошлиқ билан келишиб, пастга тушириб юборади. Ҳаммаси уюшган. Қўриқчиларнинг кўз ўнгида бўлади. Бояги ўлган бола ҳам қайсидир бошлиқнинг ишини бажарган. Уларга бир қоп тош олиб чиқса 100 минг, 150 минг сўм беради. Тушиб чиқишини, конга ўтишини хўжайин кўтаради. Бунақа пулдорлар туманда жуда кўп. Уларнинг ИИБда орқаси бор. Лекин уларнинг ишини қилаётган йигитлар тош остида қолиб ўлиб кетяпти", - дейди суҳбатдош.\nНавоий кон-металлургия комбинати ишчилари Зармитан ва Қорақўтанда олтин рудаси ўғрилари сўнгги йилларда авж олгани, унга қарши чора кўрилмаётганини айтиб келишади.\nКомбинат ишчиларидан бири шу йил май ойида ўзи гувоҳ бўлган "олтин рудаси ўғирлиги ҳолати"ни қўл телефони ёрдамида видеога тушириб, Озодликка жўнатганди.\nОзодлик сўнгги иддаолар юзасидан Навоий кон-металлургия комбинати раҳбариятидан ҳам изоҳ олишга уринди.\nАммо комбинат матбуот котиби Абдумажид Жўраев Озодлик саволига жавоб беришдан бош тортди.


“RoboCUP” телевизион мусобақаси эълон қилинди - Халқ сўзи\n“RoboCUP” телевизион мусобақаси эълон қилинди\n16:05 21 Февраль 2019 Жамият\nЎзбекистон Республикаси Инновацион ривожланиш вазирлиги, Ўзбекистон Республикаси Истеъдодли ёшларни қўллаб-қувватлаш Улуғбек жамғармаси ҳамда Ўзбекистон Ёшлар иттифоқи билан ҳамкорликда юртимиздаги иқтидорли ёш робототехниклар ўртасида “RoboCUP” телевизион мусобақасини эълон қилади. Бу ҳақда вазирлик матбуот хизмати хабар берди.\nРобо сумо йўналиши ардуино платформасида ясалган, ўзини ўзи бошқарувчи 16 та робот ўртасида ўтказилади. Ушбу йўналишда қатнашиш учун 2 кишидан иборат бўлган жамоа ўз роботини ясаши керак. Мусобақа ғолиблари Хитойда бўлиб ўтадиган Аsian Science Camp оромгоҳида қатнашишлари учун йўлланма берилади.\nРобо футбол йўналиши Lego конструкторларида ясалган роботлар ўртасида ўтказилади. Мусобақа ғолиблари Тошкент шаҳридаги Турин Политехника Университетига кириш учун 30 фоиз қўшимча балларга эга бўлади ҳамда эсдалик совғалари топширилади.\nМусобақага қатнашиш учун барча жамоалар онлайн ариза тўлдиришлари талаб этилади. Аризалар 2019 йилнинг 5мартига қадар reg.mininnovation.uz сайти орқали қабул қилинади.


Тошкентда жамоат транспорти қатнови тўхтатилади – Газета.uz\n22 март кунидан Тошкентда жамоат транспорти қатнови тўхтатилади. Шаҳар бўйлаб дезинфекция қилинган таксилар қатнайди.\n21 март 2020, 23:58 Коронавирус Иқтисодиёт\n21 март куни бўлиб ўтган Ўзбекистон Республикасига коронавируснинг кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича республика махсус комиссиясининг йиғилишида 22 мартдан пойтахтимиздаги жамоат транспорти ҳаракти вақтинча тўхтатилиши маълум қилинди. Бу ҳақда Транспорт вазирлиги матбуот хизмати хабар қилди.\nжамоат транспорти ўрнига вақтинча Тошкент Санитария эпидемиологик осойишталик маркази томонидан махсус дезинфекция қилинган таксилар ҳаракатланади.\nМутасаддиларга Тошкентда жамоат транспорти ҳаракати вақтинчалик тўхтатилган вақтда йўналишсиз таксиларда ташиш билан шуғулланувчилар томонидан йўл ҳақларини сунъий равишда оширилишига йўл қўймаслик чораларини кўриш топширилди.\n«Газета.uz» 2 561\n190 12 2 932 605 193 177 46 809\n02.04 Дизель ёнилғисининг нархи 300 сўмга пасайди\n02.04 Блогер «Меҳр-шафқат ва саломатлик» жамғармасига 30 млн сўм хайрия қилди\n02.04 Мактаб битирувчилари учун Ягона тест синовлари жорий этилиши мумкин


Тошкент илк бор «Катта дубулға» туркумидаги мусобақага мезбонлик қилади\n6 январь, 2021, 16:33\nТеглар:Дзюдо | Халқаро дзюдо федерацияси\n2022 йил жаҳон чемпионати Тошкентда бўлади.\nХалқаро дзюдо федерацияси 2021 йилнинг Токио Олимпиадасигача бўлган даври учун мусобақалар тақвимини эълон қилди. Аҳамиятлиси, тақвимдан биз учун аҳамиятли бир қатор мусобақалар жой олган.\nЙилни яна бир неча кундан сўнг бошланадиган Қатар Мастерс турнири бошлаб беради. Шундан сўнг дзюдочилар февраль ойида Исроилда жам бўлишади. 5-7 март ойида эса пойтахтимизда илк бор «Катта дубулға» туркумига кирувчи мусобақа бўлиб ўтиши режалаштирилган. Шунингдек, дзюдочиларимизни яна 3 та «Катта дубулға» турнири ва 1 та Осиё чемпионати қатори жаҳон чемпионати ҳам кутиб турибди.\nIJF 6-13 июнь кунлари Венгрия пойтахти яна бир бор катталар ўртасидаги дунё биринчилигига мезбонлик қилишини маълум қилмоқда. Бу мусобақа Токио Олимпиадасидан олдин сўнгги расмий турнирдир ва шу билан Олимпиадага рейтинг очколарини тақдим қилувчи турнирлар якунига етади.\nЭслатиб ўтамиз, Тошкент 2021 йил катталар ўртасидаги жаҳон чемпионатига мезбонлик қилиши керак эди. Бироқ халқаро ташкилот билан келишилган ҳолда у 2022 йилга кўчирилди. Катта эҳтимолда Тошкентда ўтадиган дунё биринчилиги Париж-2024 Олимпия ўйинлари учун рейтинг очколарини тақдим қиладиган турнирлар қаторида бўлади.\nДзюдо Олимпиадага киритилганининг 55 йиллиги муносабати билан гала-оқшом бўлиб ўтди\nДзюдо бўйича Тошкент гран-приси "Ҳумо арена"да ўтказилади


Фикримиз ўзгарса, ишимиз ҳам ўзгаради - Ўзбекистон овози газетаси\nФикримиз ўзгарса, ишимиз ҳам ўзгаради\nМамлакатимиздаги беш партиянинг фаолиятида ҳам жонланиш кўзга ташланмоқда. Бунинг сабаби оддий. Аҳолининг сиёсий партияга, депутатга талаби ошмоқда. Бугун кечаги гаплар, усуллар билан ишонч қозониш қийин.\nЭндиги масала эса сайловларга пухта, ноодатий тарзда тайёргарлик кўришдан иборат. Мамлакатимиз ҳаётидаги бундай муҳим воқеа халқимиз билан биргаликда сиёсий партиялар учун ҳам катта сиёсий мактаб бўлиши тайин. Ўзбекистон ХДП ҳам буни яхши англаб, Сайловолди платформасини бугунги кун шиддати, сайловчилар эҳтиёжи, аҳоли муаммоларини ҳисобга олган ҳолда янгиламоқда.\nСайловолди ташвиқоти сайлов кампаниясида муҳим аҳамият касб этади. Депутатликка номзодларнинг шахси, билими ва салоҳиятини сайловчилар олдида тўла намоён қилишга, номзодлар дастурларининг мазмун-моҳияти билан яқиндан таништиришга, номзод учун овоз беришга даъват этишга қаратилган муҳим босқич ҳисобланади.\n«Ижтимоий фикр» жамоатчилик фикрини ўрганиш марказининг тадқиқотларига кўра, сайловчиларнинг 37,1 фоизи қайси партияга овоз бериши борасида бир қарорга келмаганини билдирди. Биз мана шу қисмни ўзимизнинг Сайловолди дастуримизга, ғояларимизга ишонтиришимиз лозим.\nБир масалага эътиборингизни қаратсам. Бугунги кунда сиёсий партиялар ўз фаолиятини олиб борар экан, бир хилликдан мутлақо воз кечиши керак бўлади. Акс ҳолда сайловчиларда қайси партия бўлса ҳам бари бир хил, деган кайфиятни уйғотади. Қуруқ тадбирбозлик ўрнига хориж тажрибаларини ўрганган ҳолда PR технологиялардан самарали фойдаланиш лозим.\nТўғри, Ўзбекистонда PR мутахассислар деярли йўқ, деб иддао қилишимиз мумкин. Бироқ аҳоли билан муносабатга киришишимизда бу сабаблар фаолиятимизга тўсиқ бўлади, деб ўйламайман. PRнинг энг содда услубини танласак ҳам тутган йўлимиз ва ғоямизни аҳоли орасида тарғиб қилишда яхшигина самара беради. Масалан, партия лидерларини халққа танитиш борасида мулоҳаза юритсак. Шу кунгача партия лидерларини халқ фақатгина партия пленум ва йиғилишларида қилган маърузаларини кўрарди, холос. Бу йўналишда партия лидерларини халққа танитиш учун турли мурожаатлар билан чиқишларини ташкил қилиш, халқ орасига кириб, улар билан суҳбатларини уюштириш, турли кўнгилочар тадбирларни ўтказиш, умуман олганда, партия етакчисининг имижини кўтариш билан боғлиқ фаолиятни тубдан ўзгартириш зарур. Буларнинг барчаси PR технологияларининг энг содда кўринишларидир.\nТарғиботни кутилмаган йўналишда олиб бориш, жонли тарзда мулоқот қилиш ҳам бизни мақсадимизга етишишда бир омил бўлиб хизмат қилиши мумкин. Реклама воситаларини аҳоли гавжум ерларда ўрнатиш, таниқли инсонларни бунга жалб этиш ҳам фойдадан холи бўлмайди.\nЯна бир муҳим жиҳатни эсдан чиқармаслик лозим. Хоҳлаймизми, йўқми, жойларда чиройли тадбирлар ўтказганимиз билан электорат муаммоси ҳал бўлиб қолмайди. Буни очиқ тан олишимиз керак. Юзлаб кишиларни йиғиб, маъруза қилгандан кўра, икки одамнинг оғирини енгил қилиш натижасида кўпроқ инсонларни ўзимизга эргаштира оламиз. Бугун сиёсий партия вакиллари, жумладан, депутатлар ўзининг ташкилотчилиги ва ташаббускорлиги, масъулияти билангина халқ ишончини қозониши мумкин.\nИқтидорли, ижодкор одамларни партия сафига олиш, уларнинг тажрибалари ва ҳеч кимникига ўхшамаган ғояларидан самарали фойдаланиш лозим. Агар буни ўзингиз қила оламан, деб ишонсангиз ҳам сайловолди кампаниясини ташкиллаштиришда ёрдам бериш учун дўстлар, кўнгиллилар, ҳатто ходимларни бир жойга жамлаш учун яхши сабаблар бор. Бизга уларнинг тажрибалари ва билимлари керак бўлади. Шундагина сайловчилар қандай қилиб бир жамоа бўлиб ишлай олишимизни кўришади.\nСайловолди тарғиботида дунёдаги кўзга кўринган партиялар «кўча кампанияси» услубидан фойдаланишади. Бу ўзининг натижасини берганига ҳам кўпчилик гувоҳ бўлган. Бунда номзод кўчага чиқиб, одамлар билан уларнинг муаммолари ҳақида суҳбатлашади. Жонли нутқ сўзлайди, инсонларнинг муаммоларини тинглаб, саволларига жавоб беради. Ҳатто сайловчиларнинг уйларига бориш ҳам ортиқчалик қилмайди. Табиийки, номзодда бунга имкон бўлмаслиги мумкин. Мазкур вазиятда реклама дастгоҳларини эшик тутгичлари орқали тарқатадиган ва сиз ҳақингизда маълумот берадиган, одамларнинг олдига борадиган мутахассислар хизматига мурожаат қилиш шарт. Шунингдек, диққат марказида бўлиш учун тадбирларда, хайрия фондларида ва спорт тадбирларида иштирок этиш ҳам фойдадан холи бўлмайди.\nБиз «тескари эҳром» шаклида ишлашга ўрганиб қолганмиз. Асосий, кўзга кўринадиган ишлар, катта лойиҳалар кўпинча юқори бўғинларимизда амалга ошириляпти. Қуйи бўғинларга тушиб борганда, бир нарсага гувоҳ бўлдикки, маҳаллий даражада, яъни бошланғич партия ташкилотларида ишни ташкил қилиш ҳали тўлиқ шаклланмаган. Улар ғояларимиз атрофида бирлашмаган.\nТуманлар миқёсида ҳам 2-3 киши ишлайди. Биз партия деганда унинг бошқаруви ёки марказий аппаратини тушунмаслигимиз керак. Партиянинг асоси, пойдевори бошланғич ташкилотлар, оддий аъзолар эканини эсдан чиқарган кунимиз нотўғри йўлдан кетган бўламиз. Қачонки, бошланғич партия ташкилотлари уюшиб, дахлдорлик туйғуси билан ишласа, шундагина партиямизнинг кучи, қудрати ошади.\nЎйлаймизки, ҳар бир партия аъзоси синовли жараёнга дахлдорлик ҳисси билан кириб бормоқда. Шу кунга қадар амалга оширилган ҳаракатлар самараси, изланишлар, янгиликларни жорий этиш сайловлар натижасида билинади. Демак, ҳеч бир партия ходимининг тинч ухлашга, бемалолликка берилишга ҳаққи йўқ. Барчамиз елкама-елка туриб, аҳил жамоа бўлиб ишласак, сайловда муваффақият биз томонда бўлишига ишонаман.\nЎзбекистон ХДП Тошкент шаҳар кенгаши раиси ўринбосари.


27 июн 2022, Тошкент вақти: 02:15\nПарламент сайловининг биринчи куни, Кобул, 20 октябрь, 2018 йил\nАфғонистоннинг узоқ вақтдан бери пайсалга солиниб келаётган парламент сайлови худкушлик ҳужумлари, техник ва ташкилий муаммолар гирдобида ўтмоқда. Мамлакатдаги 4 ярим минг сайлов участкасидан 401 тасида овоз бериш, иккинчи кундирки, давом этмоқда. Расмий маълумотга кўра, рўйхатга олинган 9 миллиондан ортиқ сайловчидан 3 миллиони овоз берган.\nАйрим участкаларда сайловчилар овоз бера олмагани учун у яна бир кунга чўзилди. Афғонларнинг сайлов участкалари вақтида очилмаганидан ҳафсаласи пир бўлди. Бошқа сабаблар қаторида сайлов ўтказаётган ходимларнинг ўз жойида бўлмагани, сайлов материалларининг йўқлиги, сайловчи шахсини биометрик йўл билан аниқлайдиган қурилмаларнинг ишламай қолгани айтилмоқда.\nТартибсизликлар, сайлов участкалари ва хавфсизлик ходимларига уюштирилган ҳужумлар оқибатида сайловнинг биринчи кунида мамлакатда 25 киши қурбон бўлди.\nКобулда уюштирилган портлашлардан 3 киши ўлди, яна 30 дан ортиқ киши яраланди. Ғор вилоятида 11 полициячи, мамлакат шимолидаги Қундуз вилоятида эса 3 киши ўлдирилди.\nМамлакат бўйича 9 миллион сайловчи парламент сайловида овоз бериш учун рўйхатга олинган. Ушбу сиёсий тадбир ҳукуматнинг мамлакат бўйлаб хавфсизликни таъминлай олиш қурбини кўрсатувчи улкан синов бўлмоқда.\nМустақил сайлов комиссияси бошлиғи Абдул Боди Сайад масъул ходимлар ёки материаллар кеч етиб борган участкаларда сайлов 21 октябрь куни ҳам ўтказилишини айтган.\nАфғонистон Бош вазири Абдулла Абдулланинг ўринбосари Муҳаммад Муҳаққиқ, маҳаллий телевидениега берган интервьюсида, овоз бериш учун соатлаб кутгани, ҳафсаласи пир бўлган сайловчилар участкалардан овоз бермасдан қайтиб кетишидан хавотирга тушганини айтди.\n− Сайлов участкаси олдида 3000 дан ошиқ эркак ва 2000 га яқин аёл турибди, − деди мамлакат ғарбидаги Ҳирот шаҳрилик киши RFE/RL мухбирига. – Улар нима қилишга ҳайрон. Мутассаддилар сайловчиларни рўйхатга олиш ҳужжатлари етиб келмаганини айтди.\nКобул полицияси вакиллари сайлов участкалари яқинидан қўлбола бомба ва гранаталар топилгани, улардан биттасини зарарсизлантирмоқчи бўлган полциячи яраланганини айтди. Пойтахтдан ташқари, бир неча вилоятлардаги сайлов участкаларида фитналар фош қилинди.\nАфғонистон Ички ишлар вазирлиги сайловчилар ва участкаларни ҳимоя қилиш учун қўшимча 20 минг нафар хавфсизлик ходимини жалб қилган. Уларнинг жами сони тақрибан 70 минг кишига етди.\nХавф-хатарга қарамасдан, Афғонистон президенти Ашраф Ғани сайловда овоз бергандан сўнг “ҳар бир афғонни, эркакми-аёлми, ёшми-қарими” овоз беришга даъват қилди.\nДастлаб, парламент сайловини 2015 йилда ўтказиш режалаштирилган эди. Аммо сайлов тизимини ислоҳ қилиш борасидаги тортишувлар оқибатида тадбир уч йилга кечиктирилди. Бунга НАТОнинг хавфсизлик учун масъулиятни 2014 йилда афғон кучларига топширгандан сўнг юзага келган беқарорлик ҳам сабаб бўлди.\n“Толибон” ҳаракати 20 октябрда сайловчиларни "сохта томошадан иборат сайлов"да қатнашмасликка чақирди.\n18 октябрь куни мамлакат жанубидаги Қандаҳор вилояти полицияси раҳбарининг ўлдирилиши ҳукуматнинг сайловни хавфсиз ва шаффоф ўтказа олишига шубҳа уйғотди. Айни дамда Афғонистондаги 34 та вилоятнинг 20 тасида ҳукумат қўшинлари жангариларга қарши кураш олиб бормоқда.\n“Толибон” ва Ислом давлати жангарилари депутатликка номзодлар, сайловолди кампанияси тадбирлари ва хавфсизлик хизматлари раҳбарларини худкушлик ҳужумлари, мотоциклларга ўрнатилган бомбалар, автомобилдан ўққа тутиш билан нишонга олмоқда.\n20 октябрь куни мамлакатнинг турли ҳудудларидаги “Толибон” назоратида бўлган 10 туманда сайлов ўтказилмади.\nАфғонистон парламентининг “Волиси Жирға” деб аталувчи қуйи палатасидаги 249 та ўрин учун 2500 дан ошиқ номзод рақобатлашмоқда. Ўша номзодларнинг 417 нафари аёлдир.


01 июл 2022, Тошкент вақти: 22:21\nҲайдаржон Бобоҳайдаров 10 кунга ҳибс қилингани ҳақида Озодлик хабар қилганди.\nФарғона вилоятининг Сўх туманида яшовчи Ҳайдаржон Бобоҳайдаров "ушлаб туриш учун етарли асос бўлмагани учун" қамоқдан озод қилинди. Ижтимоий тармоқларда Дадахон Ҳасанов тахаллуси билан танилган блогер ва унинг шериги Дилмурод Маҳбубов қамоқдан чиқарилгани тўғрисида Бош прокуратура 2 сентябрда маълум қилди.\nХабарда айтилишича, вилоят прокуратураси 1 июнь куни Сўх туманида 31 май куни содир этилган тартибсизликлар юзасидан жиноят иши қўзғатган.\nМазкур жиноят иши доирасида Жиноят кодексининг 219-моддаси (ҳокимият вакилига ёки фуқаровий бурчини бажараётган шахсга қаршилик кўрсатиш) ва 214-моддаси (оммавий тартибсизликлар) бўйича айбдор сифатида олти киши жалб қилинган. 22 ёшли Ҳайдаржон Бобоҳайдаров ҳамда 28 ёшли Дилмурод Маҳбубов эса гумондор сифатида кўрилган.\nБош прокуратуранинг билдиришича, 23 августда ҳибсга олинган Дадахон Ҳайдаров ва Дилмурод Маҳбубов ушлаб туриш учун етарли асос бўлмагани учун озод қилинган.\nҲайдаржон Бобоҳайдаров, чегарада содир бўлган низодан сўнг туманга борган Бош вазир А. Арипов билан учрашувда, Фарғона ҳокимини алмаштиришни сўраган эди.


Локоид Липокрем – Meducate.uz – Дорилар ҳақида маълумотлар ўзбек тилида\nHome Йўриқномалар Локоид Липокрем\nСавдо номи: Локоид Липокрем®\nТаъсир этувчи модда (ХПН): гидрокортизон (hydrocortisone)\nфаол модда: гидрокортизон 17-бутирати – 1,0 мг,\nёрдамчи моддалар: суюқ парафин – 180,00 мг, оқ юмшоқ парафин – 420,00 мг, цетостеарил спирти – 60,00 мг, цетомакрогол 25 – 30,00 мг, пропилпарагидроксибензоати – 0,50 мг, бензил спирти – 5,00 мг, сувсиз лимон кислотаси – 1,80 мг, сувсиз натрий цитрати –\n1,20 мг, тозаланган сув – 300,50 мг.\nТаърифи: оқ рангли бир хил крем.\nЛокоид® сиртга қўллаш учун синтетик галоген қўшилмаган глюкокортикоиддир. Ёғ кислотасининг қолдиғи (бутират) билан гидрокортизон молекуласини этерификацияси табиий гидрокортизонга нисбатан, препаратнинг фаоллигини радикал ошишига имкон беради. Локоид® яллиғланишга қарши, шишга қарши, қичишишга қарши тез намоён бўлувчи таъсир кўрсатади.\nЛокоидни тавсия қилинган дозаларда қўллаш гипоталамо-гипофизар-адренал тизимни сусайишини чақирмайди. Гарчи препаратнинг катта дозаларини узоқ вақт давомида қўллаш, айниқса окклюзион боғловлар ишлатилганида, қон плазмасида кортизолнинг миқдорини ошишига олиб келиши мумкин бўлсада, бу одатда гипофизар-буйрак усти бези тизимининг реактивлигини пасайиши билан кечмайди, препаратни бекор қилиш эса, кортизолни ишлаб чиқарилишини тез нормаллашишига олиб келади.\nАппликациядан кейин фаол модда эпидермисда, асосан донадор қаватда тўпланади, гидрокортизон 17-бутиратининг кўп бўлмаган миқдори ўзгармаган ҳолда қон айланиш тизимига сўрилади.\nТери орқали сўрилган гидрокортизон 17-бутирати бевосита эпидермисда ва кейинчалик жигарда метаболизмга учрайди ва гидрокортизон ва бошқа метаболитлари ҳосил бўлади.\nМетаболитлари ва ўзгармаган гидрокортизон 17-бутиратининг оз қисми сийдик ва аҳлат билан чиқарилади.\nТерининг маҳаллий глюкокортикостероидларга сезгир, юза жойлашган, инфекцияланмаган қуйидаги касалликларда қўлланади:\nдерматитлар, шу жумладан атопик, контактли, себореяли дерматитлар\nЛокоид Липокрем® ўткирости ва сурункали жараёнларда, асосан лихенификация, инфильтрация ва тери қуриши юз берганда қўлланилади.\nПрепарат шикастланган терига суткада 1-3 марта суртилади. Касалликнинг симптомлари яхшиланганидан кейин суртишлар сонини ҳафтада 2-3 мартагача камайтириш мумкин. Препаратни киришини яхшилаш учун препарат енгил уқаловчи ҳаракатлар билан суртилади. Касалликларни резистент кечган ҳолларда, масалан зич псориатик бляшкалар тирсак соҳаларида, тиззаларда жойлашганида, препаратни окклюзион боғловлар остида қўллаш керак. Ҳафта давомида ишлатиладиган препаратнинг дозаси 30-60 г дан ошмаслиги керак.\nМаҳаллий реакциялар: терини шикастланиши, кам ҳолларда – сиртга қўлланган стероид билан даволаш учун хос бўлган бошқа маҳаллий реакциялар.\nУзоқ муддат қўлланганида, катта юзаларга суртилганида ва/ёки окклюзион боғловлар ишлатилганида, тизимли кортикостероидлар учун хос бўлган ножўя самаралари кузатилиши мумкин. Маҳаллий ва тизимли ножўя самараларини пайдо бўлиш хавфи, Локоид суртмаси қўлланганида, фторланган стероидлар ишлатилгандагига қараганда пастроқ.\nгидрокортизон ёки препаратнинг ёрдамчи компонентларига юқори сезувчанлик;\nтерининг бактериал инфекцияларида (стрепто- ва стафилодермияда, грамманфий фолликулит ва хоказо);\nтерининг вирусли инфекцияларида (оддий герпес, сувчечак, ўраб олувчи темиратки ва хоказо);\nтери туберкулёзи ёки сифилитик шикастланишлар;\nтерининг неопластик ўзгаришлари (хавфли ва хавфсиз ўсмалар);\nвакцинадан кейинги давр;\nтери қопламалари бутунлигини бузилиши (жароҳатлар, яралар).\nЛокоидни бошқа дори воситалари билан ўзаро таъсири тўғрисида маълумотлар йўқ.\nГлаукомани ривожланиш хавфи туфайли, Локоид® ни периорбитал соҳага суртиш мумкин эмас. Конъюнктивага мунтазам тушган ҳолларда кўз ички босимини ошиш хавфи юз беради.\nЛокоид Липокрем® бошнинг сочли қисмига, шунингдек ўткир яллиғланишда (айниқса экссудатив) қўлламаслик тавсия этилади. Юз, тери бурмалари, гениталий, шунингдек кўп соч бўлган тери соҳаларида жойлашган стероидга сезгир терини шикастланишларини даволаш учун Локоиднинг бошқа дори шаклларини (крем, крело) қўллаш тавсия этилади. Жуда яққол инфильтрацияда, гиперкератозда суртма дори шаклини қўллаган афзал.\nТерининг атрофик ўзгаришлари бўлганида препаратни қўлламаган афзал.\nМаҳаллий ва тизимли ножўя самараларни келиб чиқиш хавфи жароҳатларни катта соҳаларига суртилганда, узоқ муддат қўлланганда, окклюзион боғловлар ишлатилганда ва болаларда қўлланганда ошади.\nИкки хафта давомида узлуксиз даволашда самара бўлмаса ташхисни аниқлаш лозим.\nҲар қандай глюкокортикостероид препаратни ишлатилганда бўлгани каби, қўллаш давомийлигини чеклаш ва тери ҳоси бўлиш жараёнини бартараф этиш учун етарли бўлган минимал курсли дозани қўллаш мақсадга мувофиқдир.\nБолаларда 6 ойликдан бошлаб қўлланади. Болаларда препарат юз соҳасига ёки окклюзион боғловлар остига қўлланганида даволаш курсининг давомийлигини қисқартириш керак.\nБолаларда қўлланганда препарат суртиладиган тери юзасининг майдони умумий тери юзасининг 20% дан ошмаслиги лозим.\nБолаларда буйрак усти бези фаолиятини сусайиши тезроқ ривожланиши мумкин. Бундан ташқари, ўсиш гормонини экскрециясини пасайиши кузатилиши мумкин. Препарат узоқ вақт давомида қўлланганида тана вазни, бўйи, плазмада кортизолнинг даражасини кузатиш керак. Ҳар ҳафтада 30-60 г дан Локоидни 4 ҳафта давомида қабул қилган болаларда ўтказилган назоратли тадқиқотларда, 1% ли гидрокортизон суртмасига қараганда, бирорта ҳам болада буйрак усти бези функциясини бузилишлари аниқланмаган, бунда ушбу кўрсаткич бўйича оддий гидрокортизондан гидрокортизон 17-бутиратининг фарқлари кузатилмаган.\nГлюкокортикостероидлар йўлдош орқали ўтади. Ҳомилага таъсири препаратни катта юзаларга қўлланганда айниқса кучли намоён бўлиши мумкин. Кўкрак сути билан ажралиб чиқадиган гидрокортизоннинг миқдори ҳақида маълумотлар йўқ; препарат лактация даврида буюрилганда ўзига хос эҳтиёткорликка риоя қилиш тавсия этилади.\nЛокоиднинг дозасини ошириб юборилиши ҳақида маълумотлар йўқ. Узоқ муддат катта дозаларда қўлланилганда юқорида санаб ўтилган ножўя таъсирлар кучайиши мумкин. Гиперкортицизим симптомлари пайдо бўлганида препаратни бекор қилиш лозим.\nСиртга қўллаш учун 0,1% ли крем.\n30 г крем юқори зичликдаги полиэтилен қопқоқли алюмин тубаларга жойланади.\n1 тубадан қўллаш бўйича йўриқномаси билан бирга картон қутига жойланади.\n25ºС дан юқори бўлмаган ҳароратда. Музлатилмасин.


Икки ўзбек мардикори калтаклаб ўлдирилди\n25 июн 2022, Тошкент вақти: 22:50\nРоссиянинг Москва вилоятидаги Раменск туманида икки ўзбек мардикорининг ўлиги топилди. Бири 20, яна бири 28 ёшли ўзбеклар билан бирга 31 ёшли тожикистонлик ҳамда улар ишлаб турган автосервис эгасининг ёндириб юборилган жасади топилган.\nДастлабки тергов тахминига кўра, мардикорлар аёвсиз равишда калтаклаб ўлдирилган. Автосервис эгасини ҳам уриб ўлдириб, кейин сервиси билан бирга қўшиб ёқиб юборишган.\nБу эса сўнгги ойлар ичида Россиянинг Москва, Санкт-Петербург шаҳарлари ва Москва вилоятида содир этилаётган ана шундай ўта ваҳший жиноятлардан биридир. Жиноятлар сони ортиб бормоқда-ю, бироқ унинг жавобгарлари ҳануз кўринмайди.\nРоссияда марказий осиёлик меҳнат муҳожирлари аёвсиз калтаклангани ҳақида деярли ҳар куни, икки кунда бир эшитяпмиз. Меҳнат муҳожирлари уриб ўлдириб юборилаётгани ҳақида ҳам деярли ҳар икки –уч кунда бир эшитишга кўникдик. Ҳаттоки бундай жиноятларни содир этаётган жиноятчиларнинг кимлиги ҳақида ҳам аниқ шаклланган тасаввур бор – тақирбошлар.\nАммо мана бир неча йиллардирки, вазият мутлақо ўзгаришсиз. Тақирбошлар дейилаётган жиноятчилар меҳнат муҳожирини аёвсиз уради, уриб ўлдириб қўяди, воқеа жойига милиция келади, безорилик, деган тахмин билан тергов бошланади ва матбуот ўзбекистонлик, тожикистонлик, қирғизистонлик, деган маълумот билан чекланган хабарни эълон қилади. Битта фарқли жиҳати - матбуот бу ҳақда негадир баҳор ойларида тез-тез хабар қилади. Яъни одатда Россияга меҳнат муҳожирлари оқими кескин ортадиган баҳор ойларида жиноятнинг кўлами кенгаяди.\nАммо бунинг сабаблари ва жиноятларни содир этганларнинг топилишига шу тақирбошларнинг калтаги бошида синиб турган меҳнат муҳожирларининг ўзлари ҳам ишонмайди ва улар учун ҳозир бу муҳим эмас, афтидан.\n22 ёшли фарғоналик Зикриёхон бундан бир йил муқаддам, яъни ўтган баҳорда 5 та тақирбошнинг қўлига тушиб, уларнинг чангалидан чалажон бўлса ҳам тирик чиққанига хурсанд.\n“Москва яқинида ишлаб юрганимда электричкада қайтиб келаëтган эдим. Кўпчилик бўлиб менга ташланишган. Худога шукур, тирик қолганман. Темир ва шунга ўхшаган нарсалар билан уриб ташлашган. Мен ўша жойда ўзимга келиб келмай, 3-4 соат қолиб кетганман”,- дейди Зикриё.\nЗикриё россиялик бир тўда ёш болалар уни нимага калтаклашганини ҳар ҳолда яхши тушунади.\n“Ўзининг миллатига мансуб бўлмаганларни калтаклашни шиор қилиб олганми, билмадим. Москвада нима қиляпсан, деб уриб ташлаяпти. Ўзини миллатидан бошқалар, яъни “қора”ларни уриб ташлаяпти”,- деди Зикриё.\nБитта ўзи бешта йигитнинг ур-тепида қолиб кетганидан кейин Зикриёхон 1 ой шифохонада ётди. Қовурға уч жойидан синган, қўл-оёқ ҳам майиб-мажруҳ эди. Бир ойлик ва фалон пуллик муолажадан сўнг қоматини бир амаллаб тикка қилиб чиқди. Кейин эса яна иш жойига қайтди. Ҳеч кимга арз қилмади.\nЯъни милиция ёки бошқа органларга мурожаат қилишдан фойда йўқ. Буни шу Зикриёхонга иш бериб турган россиялик иш берувчининг ўзи ҳам тушунадиган бўлиб кетган.\n“Хўжайин яхши. Ҳозир вақтлироқ кетинглар, дейди. Кундуз куни одам кўплигида кетаман. Одам кўплигида ишга бораман. Ҳозир шунақа”,- деди Зикриё.\nҲаёт шу, хуллас. Эрталаб одамларни орасида саҳарлаб ишга етиб олиш, кечқурун яна одамлар орасида, кун ботмай туриб уйга етиб олиш.\nОзодлик: Энди калтак ебсиз, анча қийналибсиз. Шунга қарамай, бу ерда қолишга мажбурмисиз?\nЗикриëхон: Ҳа, ҳозир қолишга мажбурман. Акамни Ўзбекистонда қамаб қўйган. Уйга пул жўнатиш керак.\nЗикриëхон: Диний мотивлар бўйича қамашган. Яқинда 9 йил муддат бериб юборишди.\nОзодлик: Оилада нечта ўғилсизлар?\nЗикриëхон: 2 та ўғил, битта қиз. Онам салкам элликка кирди. Дадам вафот этган. Бу ерда юришимдан мақсад пул жўнатиш.\nОзодлик: Мактабни битириб Россияга келганмисиз ëки бошқа ишлар билан шуғулланганмисиз?\nЗикриëхон: Олийгоҳда ўқиганман. 4-курсдаман. Нима қиламиз, энди оилани боқиш керак.\nОзодлик: Ўқишни ташлаб Россияга келдингизми?\nОзодлик: Ўзи 4-курсда экансиз. Биратўла битириб қўя қолмадингизми?\nЗикриëхон: Энди ҳаëт оғирлашиб қолган пайтда унга қараб ўтираманми!? Уйга пул жўнатсам, акамни бориб кўришса, шунинг ўзи яхши мен учун.\nДемак, 22 ёшли Зикриёхонга ҳозир тинчроқ ҳаёт шу — ўзини эҳтиёт қилиш, эплаб пул топиш ва уйда ёлғиз қолган онаси билан синглисига вақтида пул жўнатиб туриш. Чунки улар 9 йилга қамалиб кетган акадан хабар олиши керак. Диний мотивда қамалган ёшгина аканинг панжара ортидаги аҳволи Россияда тақирбош қўлидан омон чиққан уканинг аҳволидан оғирроқ чунки. Шунинг учун ҳам Зикриёхонга ҳозир ўзганинг юртида ҳақ талашиш, меҳнат муҳожирларини тобора оёқости қилаётган тақирбошларни қўллаётганликда айбланган Россия ҳукумати остонасига юкиниб бориш мутлақо керак эмас. Бунга пул ҳам, вақт ҳам, бир чеккаси ёш туриб, ҳаётдан куйган кўнглида тоқат ҳам йўқ.\nБу шу кунларда, меҳнат муҳожирлари оқими кучайган бир пайтни мўлжаллаб, уларга тақирбошларнинг ҳужуми ҳам кўпайган вақтда – Москва вилоятида ишлаб юрган ўзбек меҳнат муҳожирининг ҳаёти. Мустақил манбаларда айтиладиган яна икки ярим миллион ўзбекистонликнинг аҳволи ҳам айнан шундай бўлмаса-да, бироқ енгилгина ҳам эмас.


Масиҳий муаллим: Тавба қилиш нима дегани?\n“Азбаройи Худо келадиган хафагарчилик ўкинтирмайди, аксинча, одамларни тавбага келтириб, нажот топишига имкон яратади. Дунёда бўладиган хафагарчилик эса фақат ўлимни келтириб чиқаради. Қаранглар, айнан шу сабабли, яъни сизга Худо тақдир этган хафагарчилик сабабли ўзингизни оқлаш учун сизларда қандай ғайрат пайдо бўлди, қандай ғазаб, қандай қўрқув, қандай соғинч, қандай жонбозлик, қандай адолатпарварлик ҳосил бўлди! Ана шуларнинг ҳаммаси билан ўзингизни ҳалолладингизлар.”\nТавба қилиш нима дегани? Тавба қилиш оддий ва мураккаб бўлмаган жараён бўлиб, бунда киши нотўғри йўналишда кетаётганини тан олади. Бу ҳақиқат Худонинг Муқаддас Руҳи таъсири остида намоён бўлади; кўпинча бу Худо Каломини воизлик қилиш натижасида содир бўлади. Демак, нажот топган ва топмаган киши ҳам нотўғри йўналишда кетаётганлигини тан олиб, тўхтаб, шу йўлдан қайрилиб тўғри йўналишда юришни бошлаган киши тавба қилган бўлади.\nТўғри йўналишда юриш учун кучни тавба қилиш бера олмайди. Бунинг учун ишончимиз тўғри йўналишда бўлиши керак. Исо Масиҳнинг якунланган ишига ишонишда давом этсак, тўғри йўналишда юриш учун иноят ва куч бизга берилади. Бундай иноят ва кучни бизга Муқаддас Руҳ орқали Худо беради. Шундай қилиб имонли киши хочга ишонишда давом этмаса, у ҳар сафар тавба қилаверади, лекин гуноҳ устидан ғалабага эришмайди. (1-Юҳанно 1:9-оятда айтилишича биз гуноҳимизни тан олсак, Худо бизни кечиради; шундай инъом учун Худога шукурлар бўлсин!). Бундай кишилар гуноҳдан фош бўлганларида тўғри йўналишга тушадилар, лекин шу йўналишда юришни давом этиш учун кучлари бўлмайди. Бундай куч фақат хочга ишониш орқали келади. Бир хил гуноҳни қайта-қайта қилаётган имонли чиндан ҳам тавба қилган бўладими? Кўп ҳолларда улар чиндан ҳам тавба қилади. Бироқ ишончлари тўғри йўналишда бўлмаганлиги, яъни хочга қаратилмаганлиги учун, улар яна нотўғри йўналишга тортилиб кетадилар.\nБиз гуноҳга қарши гапришимиз керак ва имонлиларга гуноҳни устидан ғалаба қилиш учун қаердан куч келишини кўрсатишимиз керак. Бундай куч Масиҳ хочига ишониш орқали келади!


ИнтерФУТБОЛ :: Суперлига-2018/2019: Хайр "Нефтчи", салом "Андижон"ми?\nСуперлига-2018/2019: Хайр "Нефтчи", салом "Андижон"ми?\nСуперлиганинг 30-турида "Нефтчи" ўз уйида "Сўғдиёна"га ютқазиб қўйди - 0:1. Шу тариқа, фарғоналиклар мавсум тугашига 2та тур қолганида қуйи лигага тушиб кетишлари ани бўлди. "Нефтчи" ҳисобида айни пайтда 17 очко бор. Клуб охирги иккита турда ғалаба қозонган тақдирда 23 очко тўплай олади. Бугунги кунга келиб "Сўғдиёна" ва АГМК ҳисобида 23тадан очко бор.\nДемак "Нефтчи" максимал очко олса бу жамоаларга фақат етиб олиши мумкин холос. Очколар тенг бўлиб қолганида эса ПФЛ регламентига кўра дастлаб ўзаро ўйинларга қаралади. "Сўғдиёна" ҳам, АГМК ҳам ўзаро баҳсларда "Нефтчи"дан устун.\nРегламентнинг 4.8 бандида шундай ёзилган: 2018 йилги Суперлигада 12-ўринни олган жамоа ПРО-лигага тушиб кетади. Суперлигада 10 ва 11-ўринни олган клублар эса ПРО-лиганинг икки клуби билан плей-офф ўйинида иштирок этишади.\nАйтганча, фарғоналиклар ўрнига Водийнинг яна бир жамоаси "Андижон" қайтиши мумкин... Айни пайтда А гуруҳида "Андижон" клуби пешқадамлик қилмоқда. Ушбу жамоа кейинги турда ўз уйида Фарғонанинг "Истиқлол" клубини мағлуб этса, муддатдан аввал биринчи ўринни нақд қилади.\nШунда "Машъал" очколари сонини "Андижон"га етказиб олса ҳам ўзаро ўйинларга кўра пастда бўлади. Яъни иккала клубда ҳам 63тадан очко бўлса "Машъал" ўзаро ўйинга кўра иккинчи ўринни эгаллайди.\nБу мавсумдаги ўтган 3та ўзаро ўйиндан 2тасида "Андижон" ғалаба қозонган, битта баҳсда дуранг қайд этилган. Охирги ўзаро учрашув сўнгги турда Муборакда бўлиб ўтади. Бу ўйинда "Машъал" ютган тақдирда ҳам ҳеч нарса ўзгармайди.\n"А" гуруҳи. 35-тур\n13 ноябрь (сешанба)\n14:30 - «Норин» - «Машъал»\n14:30 - «Андижон» - «Истиқлол»\n14:30 - «Орол» - «Хоразм»\n14:30 - «Шўртан» - «Сурхон»\n"А" гуруҳи. 36-тур\n14:30 - «Хоразм» - «Шўртан»\n14:30 - «Истиқлол» - «Орол»\n14:30 - «Машъал» - «Андижон»\n14:30 - «Динамо» - «Норин»\n«Сурхон» дам олади